Nampak Saja Garang, Tapi Sebenarnya Hati Tisu! Ibu Ayah, Jom Kenali 12 Sifat Anak Sulung Anda!

Setiap ibu bapa pasti ingin memahami sifat dan personaliti diri anak-anak, bukan? Ini adalah antara fakta anak sulung yang perlu ibu bapa kenali.

Untuk mendapatkan lebih banyak info tentang Keibubapaan, sila dapatkannya
di sini.

Memahami sifat anak sulung

Kajian dari Sweden menyatakan, anak sulung mempunyai personaliti yang lebih baik berbanding
adik-beradik
 lain.

Ini dari segi
sifat keterbukaan terhadap pengalaman baharu, tahap kesedaran, keramahan dan kestabilan emosi.

Sifat anak pertama cenderung dengan ciri-ciri psikologi berkaitan kepimpinan termasuk bertanggungjawab, kreatif, kepatuhan dan dominasi.

Mereka juga lebih dari segi akademik dan memiliki kecerdasan yang lebih tinggi daripada adik-adiknya.

Kualiti tersebut dipercayai menjadikan anak sulung lebih berjaya.

Menarik bukan personaliti fakta anak sulung ini? Tetapi bukan itu sahaja. Teruskan pembacaan untuk mengetahui lebih lanjut.

Fakta anak sulung: 12 sifat patut ibu bapa tahu

Apa lagi karakter diri pada zuriat pertama buat anda dan pasangan yang patut diketahui?

Banyak sebenarnya, tetapi berikut antara 12 fakta anak sulung yang menarik.

 Personaliti diri dominan

Anak yang pertama
 biasa dianggap sebagai
ketua dalam kalangan
adik-beradik
 ketika di rumah, bukan?

Namun si sulung ini juga secara tidak langsung akan mempamerkan sifat dominan dalam perhubungan serta pergaulan sama ada di sekolah mahupun di tempat kerja.

 Hati tisu

Sebagai ketua di antara adik-beradik yang lain, pastinya sifat anak pertama akan lebih tegas dan nampak garang. Namun hakikatnya mereka dikatakan seorang yang sensitif.

Berdasarkan kajian, sifat tersebut berpunca daripada keterpaksaan mereka untuk
beralah dengan adik-adik sejak kecil
.

Malahan perhatian lebih ibu bapa kepada adik yang lebih kecil menyebabkan hati mereka lebih mudah terasa.

Fakta anak sulung: Lebih berjaya

Walaupun terpaksa beralah, namun anak sulung dikatakan boleh pergi jauh dalam
bidang akademik
.

Berdasarkan kajian, anak yang paling tua dalam sebuah keluarga mempunyai 16% peluang lebih besar untuk melanjutkan pelajaran ke peringkat lebih tinggi berbanding adik yang lebih muda.

 Cepat belajar

Anak pertama anda nampak seperti mengetahui tentang banyak perkara? Ini kerana mereka dikatakan ‘lahir’ untuk belajar.

Dalam 1 penyelidikan mendapati, urutan kelahiran mempengaruhi tujuan hidup seseorang anak.

Anak sulung dilihat akan cenderung dengan personaliti diri untuk belajar atau menguasai, sementara
anak kedua
 pula lebih bersifat ingin menang.

Kajian lain juga menunjukkan sifat anak pertama atau
anak tunggal
 akan lebih memilih kerjaya yang berorientasikan akademik berbanding anak-anak yang lain.

Fakta anak sulung: Lebih kurus?

Aik, kurus pun ada kaitan dengan urutan kelahiran ke?

Kajian menyatakan mereka yang dilahirkan sebagai anak sulung akan menjadi lebih tinggi dan kurus berbanding adik-beradik lain.

Adakah ia benar? Perhatikanlah mereka yang bergelar anak sulung.

 Lebih perhatian ibu bapa

Walaupun mungkin ada anak sulung yang berasa kurang perhatian ibu bapa, namun berdasarkan kajian ia tidak benar sama sekali.

Ini kerana anak pertama dikatakan menerima masa berkualiti setiap hari bersama ibu bapa yang lebih banyak berbanding anak-anak yang lain.

 Kreatif & kehidupan mencabar

Saintis berpendapat bahawa
anak yang pertama
 lebih cenderung menjadi kreatif berbanding anak-anak yang dilahirkan kemudian.

Mereka perlu membiasakan diri dengan sesuatu cabaran, menjadi pemantau serta perlu mengikuti peraturan yang lebih ketat daripada ibu bapa.

 Lebih cerdik, ini antara fakta anak sulung

Memiliki tahap IQ yang lebih tinggi- itulah personaliti diri anak sulung.

Mereka dikatakan lebih matang dan bijak dalam memberikan pandangan dan saranan kepada adik-adiknya. Bahkan ada yang menganggap si sulung sebagai kaunselor.

Dalam kehidupan sosial, mereka juga gemar membantu individu lain dalam menyelesaikan sebarang permasalahan.

 Lebih suka mengarah

Maaf tetapi inilah kenyataan. Sifat anak pertama terutamanya jika perempuan, dikatakan lebih cenderung dengan personaliti diri yang agak
bossy
.

Malahan disebabkan mereka merupakan anak yang pertama mendapat curahan kasih sayang ibu bapa, si sulung juga sedikit ego dan keras kepala.

Walau bagaimanapun, apabila dewasa mereka dikatakan akan menjadi individu dengan karakter diri yang teguh pendirian.

 Lebih matang

Anak pertama biasanya akan menggalas tanggungjawab besar di dalam rumah, seperti
menjaga adik-adik
, membantu ibu bapa melakukan tugasan dan beralah dengan si adik.

Kesannya, mereka akan mempunyai personaliti diri yang matang.

Bahkan ada yang mengatakan kematangan dalam diri mereka adalah lebih banyak berbanding rakan sebaya yang lain?

Adakah ia benar? Hanya si sulung boleh menjawabnya.

 Lemah dalam percintaan

Bagi anak sulung yang sudah dewasa,
dalam hal percintaan
, mereka dikatakan agak terkebelakang.

Bukan kerana mereka tidak layak bercinta, cuma kebanyakan individu yang tergolong sebagai anak pertama akan lebih fokus kepada masa depan dan keluarga berbanding kisah percintaan.

 Penyayang & pemaaf

Air yang dicincang tidak mungkin putus bukan? Begitu jugalah dengan kasih sayang antara adik-beradik.

Anak sulung dikatakan sebagai seorang yang penyayang. Sudah tentulah kerana rasa kasih itu sudah dipupuk sejak mereka kecil lagi.

Di samping itu, sifat anak pertama dianggap sebagai seorang yang mudah memaafkan individu lain. Ini mungkin dipengaruhi sifat sensitif mereka itu.

Kesimpulan…

Personaliti diri setiap anak yang dilahirkan ke dunia pastinya berbeza. Anak yang pertama adalah zuriat yang sangat dinantikan oleh pasangan yang berkahwin.

Apa yang disebutkan di atas adalah mengenai karakter diri yang terdapat pada anak pertama. Semoga apa yang dikongsikan mendatangkan manfaat buat anda.


Selalu Sangat Cuci Muka Pun Tak Bagus, Ia Antara 7 Punca Kulit Wajah Kering!

Anda selalu diusik dan diejek
kulit wajah terlalu kering
 sampai nampak mengelupas dan bersisik? Hentikan kata-kata mereka ini dengan ambil tahu apa punca kulit kering di muka yang sebenar dan segera ambil tindakan, rawatan atau ubatan sepatutnya!

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Kulit wajah yang kering, adakah ia normal?

Untuk pengetahuan anda semua, kekeringan pada kulit adalah masalah yang akan berlaku apabila lapisan kulit paling atas (epidermis) tidak berjaya mendapatkan kelembapan secukupnya.

Masalah yang turut dikenali sebagai
Xerosis
ini boleh terjadi pada setiap bahagian kulit termasuk tangan, kaki dan muka. Kesannya, kulit akan terlihat
kering, kusam, kasar dan tidak bermaya
.

Apa yang lebih membimbangkan adalah mereka dengan masalah kulit ini lebih tinggi risiko untuk mengalami jangkitan, alahan serta penyakit kulit lain seperti
 ekzema, dermatitis dan lain-lain
.

Baca lagi artikel berkaitan:

6 Jenis Penyakit Kulit Ini Antara Yang Paling Mudah Berjangkit, Jaga-jaga!

7 Petanda Awal Anda Ada Masalah Kulit, Kena Rujuk Pakar Dermatologi Cepat!

Tidak kurang dengan itu, kulit kering juga lebih mudah untuk mengalami rengsa, radang dan luka!

Dalam usaha untuk menyelesaikan masalah ini daripada berlaku dan berulang, individu perlu tahu apa punca kulit kering di muka terjadi terlebih dahulu sebelum bertindak mencari jalan keluar.

Ini punca kulit kering di muka anda perlu tahu!

Sebenarnya, punca utama kulit kering di muka itu tentu sahaja adalah angkara kekurangan sebum atau
minyak semula jadi pada wajah
. Sekiranya sebum ini kurang atau hilang daripada kulit muka, maka sudah tentu masalah kulit kering akan berlaku.

Berikut adalah antara sebab serta faktor risiko yang akan mengakibatkan kulit wajah anda kering:

Punca kulit kering di muka #1. Genetik

Genetik adalah penyebab pertama kerana ia akan memainkan peranan yang amat penting di dalam
penentuan jenis kulit individu
. Jika ibu bapa anda berkulit kering, maka anda juga berisiko.

Pun begitu, hal ini bukan satu perkara yang pasti kerana genetik itu boleh berubah atau bermutasi.

Punca kulit kering di muka #2. Usia

Hipotesisnya, semakin tambah usia, semakin kering kulit? Adakah ia benar? Ya, ini kerana kolagen dan sebum akan mula berkurang apabila bertambah usia lantas membuat kulit lebih kering.

Dalam pada itu, masalah seperti kedut, kerut serta garis halus
 turut akan muncul angkara penuaan
.

#3. Penyakit kulit yang tertentu

Kulit kering boleh menjadi faktor risiko penyakit kulit tertentu dan begitu juga sebaliknya.
Kondisi psoriasis, ekzema, dermatitis
 atau isu kesihatan lain seperti diabetes, masalah tiroid dan ginjal juga boleh memicu masalah kekeringan pada kulit wajah.

#4. Penggunaan produk yang tidak ideal

Umumnya, individu akan menggunakan pelbagai jenis produk di dalam rutin kulit wajah termasuk pencuci, pelembap, esen, tonik,
 pelindung matahari dan lain-lain
 yang bagus untuk kulit muka.

Namun, ada produk yang mungkin tidak begitu sesuai dengan kulit terutama jika ia mengandungi bahan pewangi atau pengawet sekali gus menjadi salah satu daripada faktor risiko masalah ini.

#5. Pendedahan suhu yang begitu ekstrem

Ada sebab kenapa anda perlu pakai produk
sunscreen
 atau
sunblock
kerana cuaca di negara kita ini sering panas dan kering jika tidak hujan. Kesannya, kulit muka anda juga mungkin akan terjejas.

Selain mengakibatkan kulit kering, suhu panas yang begitu ekstrem ini juga akan menyebabkan isu lain pada kulit seperti gatal, merah dan timbul ruam yang akan
membuat kulit anda mengelupas
.

Punca kulit muka kering #6. Merokok

Bukan sahaja ia akan merosakkan organ paru-paru dan jantung malah kulit anda juga akan terima mudarat akibat merokok. Kandungan nikotin pada rokok tinggi radikal bebas, sehingga boleh mengurangkan sebum, menjejaskan kolagen
lantas merosakkan kulit wajah
.

#7. Terlalu kerap dan kuat cuci muka punca kulit kering di muka

Akhir sekali, individu mungkin tidak pernah sangka kalau
tabiat mencuci muka
 yang terlalu kerap dan kuat itu akan membuat kulit muka anda kering kerana ramai yang menyangka sebaliknya.

Sebenarnya, mencuci muka itu memang baik namun ia cuma perlu dilakukan tidak lebih daripada satu atau dua kali sehari sahaja atau minyak alami pada kulit wajah akan mengalami dehidrasi.

Selain mengurangkan kekerapan mencuci kulit wajah, elakkan juga daripada menggosok atau menyental kulit muka dengan terlalu kuat kerana gesekan atau geseran berlebihan juga tidak bagus untuk anda. Dalam erti kata mudah,
jangan mudah percaya pada skrub
.

Konklusinya, kulit muka anda mungkin kering akibat tabiat diri sendiri. Usah pandang ringan ya!


Telan Air Mani Suami Boleh Rawat Kemurungan? Ini 5 Khasiat Sebenar Untuk Wanita!

Sudah menjadi lumrah buat seorang wanita, mereka suka dibelai, disayang, dimanja dan diberi perhatian sepenuhnya oleh lelaki. Tapi tak sangka pula, sebenarnya ikatan perkahwinan dan seks banyak memberi manfaat buat si isteri! Anda tahu apa khasiat air mani?

Sebenarnya, kajian mendapati
telan air mani suami mampu membahagiakan seorang wanita
!

Untuk mendapatkan lebih banyak info tentang Kesihatan Seksual, sila dapatkannya
di sini.

Adakah perbuatan telan air mani lelaki normal?

Sebelum berbincang tentang khasiat air mani suami untuk kesihatan isteri, jom semak dulu adakah perbuatan
telan air mani suami ketika bersenggama ini normal atau tidak
.

Jawapannya normal
 dan kebanyakan suami isteri pasti melakukannya.
Ini kerana perbuatan seks oral adalah satu teknik yang sering diamalkan dalam kehidupan seks pasangan.

Oleh itu, jika anda yang merupakan seorang wanita gemar minum air mani suami, usah khuatir. Bukan anda seorang sahaja yang mempunyai hobi unik seperti itu.

Artikel berkaitan:

Adakah telan air mani suami selamat dilakukan?

Adakah perbuatan ini selamat? Untuk pengetahuan anda, ia adalah
selamat dan tidak akan mendatangkan apa-apa kesan negatif
 malah ada banyak khasiat air mani.

Artikel berkaitan: 2 KEBAIKAN Telan Air Mani Suami, Tapi Hati-Hati Juga Dengan Risiko STD Ya!

Komponen yang membentuk air mani boleh ditelan dan dicerna dalam perut dengan cara atau proses yang sama makanan dan minuman dihadam.

Namun, ia mungkin akan memberi efek kepada mereka yang mempunyai alahan terhadap air mani. Buat anda yang masih belum tahu, sesetengah individu sebenarnya alah terhadap air mani dan keadaan ini dikenali sebagai
human seminal plasma hypersensitivity
 (HSP).

Apa rasa air mani?

Untuk pengetahuan anda, cecair yang terkandung dalam air mani dihasilkan dari
rembesan organ reproduktif lelaki
. Ia mengandungi fruktosa, enzim, potasium, zink, phosphorylcholine, prostaglandin, asid sitrik dan asid amino.

Air mani juga sebenarnya mengandungi sperma
. Jadi, apa rasanya? Air mani yang normal mempunyai rasa yang masin, manis, masam atau pahit, bergantung kepada individu.

 Ini kerana rasa ini akan berubah dan bergantung kepada diet makanan dan minuman yang akan mengubah komposisi air mani, sekali gus menukar rasanya.

Khasiat air mani yang ramai tidak tahu

Persoalannya, adakah benar khasiat air mani dalam merawat kemurungan? Jawapannya, ia bukan mitos atau auta dan menurut pelbagai kajian yang pernah dijalankan,
manfaat air mani memang ada
.

Menurut kajian yang diterbitkan
Psychology Today
, air mani lelaki
mengandungi pelbagai nutrien
 yang boleh diserap masuk ke dalam aliran darah individu yang menelan air mani.

Berikut adalah kandungan zat yang terdapat dalam air mani seorang lelaki:

Zat endorfin, estrone, prolaktin, estrogen, oksitosin, prostaglandin, tirotropin dan serotonin: ia berfungsi meningkatkan
mood
individu

Kortisol: ia berfungsi mengurangkan tekanan

Melatonin: ia berfungsi memudahkan individu untuk tidur

Hormon perangsang folikel dan luteinizing: ia berfungsi menghilangkan stres dan menggalakkan
ovulasi

Imunosupresan: ia berfungsi menghalang sistem imun tubuh badan wanita dari membunuh sperma

Bukan sahaja ia boleh membantu merawat kemurungan, air mani lelaki juga sebenarnya boleh mendatang beberapa manfaat kesihatan yang lain, termasuklah:

3 khasiat air mani yang lain

#1. Mengurangkan risiko kanser

The Journal of American Medical Association
 mendedahkan kekerapan ejakulasi sperma
mempunyai kaitan dalam pengurangan risiko kanser prostat bagi lelaki.

Ini bermaksud lebih kerap anda mengeluarkan air mani, lebih rendah risiko kanser prostat di kemudian hari.

Selain itu, penyerapan air mani melalui dinding faraj juga
dikatakan boleh mengurangkan risiko kanser payudara bagi wanita.

Artikel berkaitan:

Saya Risau, Betul Ke Deodoran Boleh Sebabkan Kanser Payudara?

Bawang Merah dan Bawang Putih Mentah Turunkan Risiko Kanser Payudara?

Ini kerana dalam air mani terkandung bahan anti kanser seperti glikoprotein dan selenium yang terdapat di dalam sperma lelaki.

#2. Menurunkan tekanan darah

Khasiat air mani yang seterusnya adalah ia mampu menurunkan tekanan darah bagi wanita yang mengambil air mani ini. Bukan itu sahaja, ada juga kajian yang menyatakan ia mampu merendahkan risiko praeklampsia!

#3. Melambatkan proses penuaan

Ada mitos mengatakan air mani lelaki bagus untuk disapu pada kulit muka wanita sebagai rahsia kulit
awet muda
. Adakah ini benar atau sekadar mitos?

Meskipun ia kedengaran agak janggal dan kelakar bunyinya, namun ia mungkin masih ada benarnya.

Terdapat lebih 200 jenis protein,
vitamin dan mineral dalam air mani lelaki khususnya zink
 – agen antioksidan yang membantu melambatkan proses penuaan.

Konklusi

Kesimpulannya, terdapat banyak manfaat air mani untuk wanita jika ia ditelan atau diserap melalui
hubungan seks
 termasuklah membantu merawat kemurungan yang dialami.

Pun begitu, ia masih memerlukan kajian lanjutan kerana ia belum benar-benar terbukti sehingga mampu dijadikan sebagai salah satu daripada sumber untuk sektor perubatan.

Namun, air mani juga mungkin mempunyai mudarat lain seperti alahan,
penyebaran penyakit kelamin
, membangkitkan rasa loya atau muntah, mendatangkan sakit kepala ataupun membangkitkan trauma. Jadi, sila kenali diri anda terlebih dahulu sebelum mengambil keputusan untuk menelan air mani suami, ya?


Ladies, Tengah Cari Cara Untuk Seimbangkan Hormon? Jom Cuba 5 Jenis Makanan Ini!

Apabila bercakap mengenai hormon, kita pasti akan fikir tentang kesihatan sistem reproduktif. Oleh sebab itu, ramai wanita mencari makanan yang menyeimbangkan hormon terutamanya untuk mengawal masalah seperti isu kesuburan, stres, mood, selera makan dan juga kesihatan kita secara am.

Jika kita mengalami kekurangan hormon, badan mungkin akan mempunyai masalah untuk mengekalkan fungsi tertentu.

Malah, kekurangan hormon, walaupun sekejap, boleh menimbulkan masalah besar terhadap kesihatan tau!

Dalam artikel kali ini, kami akan terangkan mengenai makanan menyeimbangkan hormon wanita. Nak tahu lebih lanjut? Jom, teruskan pembacaan anda!

Untuk mendapatkan lebih banyak info tentang Kesihatan Wanita, sila dapatkannya
di sini.

Makanan yang menyeimbangkan hormon wanita

Cara yang terbaik untuk menyeimbangkan hormon adalah melalui pemakanan.

Pengambilan makanan yang mengandungi nutrisi yang lengkap hasil gabungan karbohidrat, protein dan lemak sihat merupakan langkah utama untuk
mengatasi masalah hormon.

Di bawah, kami sertakan contoh makanan yang boleh anda amalkan untuk pastikan hormon kekal seimbang:

1. Ambil lemak sihat setiap hari

Lemak sihat seperti yang terkandung di dalam minyak sayuran, kekacang dan ikan amat penting untuk penghasilan hormon.

Untuk memastikan badan mempunyai hormon yang seimbang, kita memerlukan
lemak baik dalam setiap pemakanan.

Antara makanan yang menyeimbangkan hormon serta mengandungi lemak sihat ialah:

Minyak kelapa.
 Ia mengandungi asid laurik dan MCT yang sangat bermanfaat untuk penghasilan hormon. Malah,
minyak kelapa
 juga baik untuk mereka yang ingin berdiet kerana ia mampu membakar lemak.

Kuning telur.
 Kaya dengan pelbagai vitamin dan mineral,
kuning telur
 merupakan antara makanan terbaik untuk wanita yang mempunyai masalah hormon.

Kekacang.
 Walnut dan kacang Macadamia kaya dengan asid lemak omega-3 yang dapat mengurangkan keradangan.

Baca juga:

Omega-3 Bukan Untuk Otak Saja, Tapi Juga Baik Untuk Jantung! Ini 8 Manfaat Minyak Ikan

Mahu Snek Ringkas, Padat Dengan Nutrisi & Mudah Disedia? Kekacang Untuk Lebih Tenaga!

2. Tambah minyak biji rami (
flaxseed
) dalam pemakanan harian

Biji rami merupakan antara sumber fitoestrogen yang terbaik. Ia juga merupakan antara makanan yang menyeimbangkan hormon badan secara semula jadi, terutamanya hormon estrogen dalam badan.

Selain itu, anda juga boleh mengamalkan ‘
seed cycling
’. Melalui kaedah ini, anda perlu mengambil 4 jenis kekacang yang berbeza iaitu biji labu, bijan, bunga matahari dan rami.

Semua makanan ini kaya dengan zink dan selenium. Ia juga dapat memberikan manfaat kepada wanita yang
mempunyai masalah kelenjar tiroid.

3. Tambah lebih banyak probiotik

Kebanyakan hormon dirembeskan di dalam perut. Oleh sebab itu,
sebarang masalah pada sistem pencernaan
 boleh menyebabkan ketidakseimbangan hormon.

Ada dua cara untuk memperkenalkan bakteria baik dalam badan. Pertama adalah
melalui pengambilan probiotik
. Cara kedua pula adalah daripada suplemen.

Makanan yang ditapai merupakan salah satu sumber probiotik semula jadi untuk badan.

Sebagai contoh, yogurt, miso, tempe, kimchi dan jeruk merupakan antara makanan yang boleh diambil untuk pastikan perut anda sentiasa sihat.

4. Minuman herba – antara makanan yang menyeimbangkan hormon terbaik

Organ hati kita menghasilkan banyak hormon. Bukan itu sahaja, ia juga merupakan organ yang bertanggungjawab untuk mengkumuhkan bahan buangan dari darah.

Untuk memastikan hormon sentiasa seimbang, minuman herba yang bebas kafein mungkin dapat mempercepatkan proses detoks dan mengurangkan stres.

Selain itu, anda juga
boleh ambil teh hijau!
 Minuman ini sangat terkenal dengan manfaatnya terhadap kesihatan. Malah, ia juga dapat meningkatkan metabolisme badan.

Teh hijau mengandungi
theanine
, sejenis bahan yang dapat mengurangkan penghasilan kortisol, sejenis hormon stres. Ia juga mempunyai antioksidan yang mengurangkan inflamasi dan juga risiko menghidap penyakit tertentu.

5. Amalkan diet pelangi dan pilih makanan yang menyeimbangkan hormon

Apa itu diet pelangi? Diet pelangi ialah sejenis pemakanan yang menggabungkan sayur dan buah-buahan berbeza warna.

Diet pelangi bukanlah perkara yang baharu. Namun, ia sangat popular. Setiap makanan dengan warna yang berbeza mengandungi nutrisi yang berbeza. Antioksidan yang terkandung di dalamnya juga dapat menyokong kesihatan dan
melawan stres.

Sebagai contoh:

Ungu – terung, kubis ungu, kismis

Biru – beri biru

Hijau – brokoli, kubis

Kuning – lada benggali, saffron, avokado

Merah – epal, plum, tembikai, ceri, strawberi, ubi bit

Putih – pisang, cendawan, halia, kubis bunga

Jadi, jika anda ingin mengurangkan masalah hormon, cubalah langkah di atas. Namun, jika ia tidak berkesan, berjumpalah doktor untuk pemeriksaan lanjut. Ia mungkin berlaku disebabkan masalah kesihatan lain.


Sayur, Bukan Sekadar Pelengkap Hidangan

Kita sudah sedia maklum berkenaan manfaat buah-buahan dan sayur-sayuran terhadap kesihatan fizikal manusia, tetapi adakah kita mengetahui berkenaan kebaikan kedua bahan ini yang mampu meningkatkan kesejahteraan dan kesihatan mental manusia?

Penambahan satu bahagian buah-buahan atau sayuran ke dalam pelan pemakanan anda akan memberi manfaat yang sama seperti anda berjalan selama 7 hingga 8 hari lebih dalam sebulan kepada kesihatan mental anda. Satu bahagian yang dicadangkan adalah bersamaan dengan satu cawan sayuran mentah, separuh cawan sayuran yang dimasak atau buah yang telah dipotong atau sebiji buah.

Harus diingatkan, buah-buahan dan sayuran bukanlah bertindak sebagai ganti kepada rawatan perubatan, tetapi dengan meningkatkan pemakanan buahan dan sayuran dalam diet seharian mampu meningkatkan fungsi mental anda dan kesejahteraannya. Makan buah-buahan dan sayuran bukan sahaja membantu kesihatan fizikal anda malah kesihatan mental turut dipertingkatkan.

Satu kajian yang dijalankan di New Zeland yang diterbitkan pada bulan Februari 2017 yang bertajuk
‘Let Them Eat Fruit! The Effect of Fruit and Vegetable Consumption on Phsychological Well-being in Young Adults: A Randomized Controlled Trial’
turut menyatakan bahawa pengukuran bagi kesejahteraan mental seperti ukuran motivasi dan daya hidup seseorang akan semakin baik apabila mereka memakan 2 bahagian tambahan buah-buahan dan sayuran setiap hari selama 2 minggu walaupun tiada perubahan dikesan bagi simptom kemurungan, kegelisahan dan mood.

Protein dalam sayur?

Kebanyakan individu percaya bahawa sayuran kaya dengan serat dan vitamin tetapi mengandungi sedikit atau tiada protein. Walau bagaimanapun, kefahaman ini adalah tidak benar kerana sayuran selalunya mengandungi banyak protein. Mengikut rujukan diet, protein yang diperlukan adalah 0.8g bagi setiap kilogram berat badan. Jumlah ini tidaklah terlalu besar dan mudah untuk dipenuhi dengan mengambil sayur. Berikut adalah senarai sayuran yang anda perlu masukkan dalam pelan pemakanan anda.

Jenis sayur tinggi protein:

Kacang soya

Secawan kacang soya yang dimasak memberikan sejumlah 28.6g protein. Kacang soya mengandungi serat larut yang menggalakkan proses pencernaan. Di samping itu, ia juga mempunyai lemak tidak tepu yang baik untuk sistem kardiovaskular.

Lentil

Lentil adalah salah satu agen protein terbaik. Setiap cawan kacang merah dimasak mengandungi 18 gram protein, menyediakan 230 kalori. Selain itu, lentil adalah sumber yang baik bagi serat dan mineral seperti zat besi, fosforus, thiamin dan asid folik.

Kacang lima

Kacang lima kaya dengan nutrisi kerana 100g daripadanya mengandungi 6.84g protein. Juga, ia adalah sumber yang baik bagi kalium, serat, dan zat besi.

Brokoli

Brokoli mengandungi 2.8g protein bagi setiap cawan. Selain itu, ia kaya dengan vitamin C dan K yang boleh mengurangkan risiko kanser.

Asparagus

Setiap 100g asparagus mengandungi 2.4 g protein. Asparagus juga kaya dengan vitamin K serta antioksida dan kalium. Ia sangat lazat sama ada dikukus, dipanggang atau dibakar.

Jagung manis

100g jagung manis mengandungi 3.3g protein. Ia boleh didapati dalam kedua-dua bentuk, segar dan beku.

Cendawan

Cendawan mempunyai rasa yang enak dan diletakkan dalam banyak hidangan seperti piza. Selain itu, ia kaya dengan protein, kalium dan bahan-bahan lain yang membantu melawan penyakit.

Kentang

Kentang kaya dengan protein, vitamin C dan B6. Setiap kentang sederhana bersama kulit mengandungi 5g protein. Ia adalah sumber karbohidrat yang baik untuk menggantikan beras atau mi kerana ia mempunyai kandungan vitamin dan mineral lain yang pastinya lebih baik daripada kedua makanan tersebut.

9 tip untuk menambah sayuran dalam diet pemakanan

Sayuran adalah sangat baik untuk tubuh badan. Itulah sebabnya mengapa kita perlu memperuntukan sayuran dalam sajian harian kita. Berikut disertakan 9 tip bagaimana untuk menambah sayuran dalam diet kita.

 Pilih kaedah yang membolehkan anda untuk memasak sayuran dengan lebih cepat

Kebanyakan anda mungkin teragak-agak untuk menikmati sayuran dalam hidangan kerana kekurangan masa untuk memasaknya. Bagaimanapun, sayuran beku atau segar boleh dijadikan hidangan sampingan yang mudah untuk disediakan, melalui penggunaan ketuhar gelombang mikro. Lobak kukus, kacang hijau, atau siew pak choy dengan ditambah sedikit air sebelum diletakkan dalam ketuhar gelombang mikro akan menghasilkan hidangan sampingan yang senang disediakan.  Anda harus lebih berhati-hati dalam memilih cara sayuran anda dimasak kerana ia boleh mendatangkan kesan dan mungkin akan memusnahkan nilai nutrisi dalam sayuran anda.

 Merancang terlebih dahulu

Kunci kepada mengelakkan anda daripada kurang cenderung atau teragak-agak untuk menyediakan hidangan sayuran adalah untuk merancang masakan anda lebih awal. Contohnya, memotong siap-siap kubis bunga, brokoli, atau lada benggala dalam kuantiti yang mencukupi dan menyimpannya dalam peti sejuk. Ini memudahkan anda untuk memasaknya apabila sudah tiba masanya.

 Pilih sayur yang mempunyai warna yang menonjol

Sayur-sayuran yang mempunyai warna menonjol seperti warna merah, hijau tua dan oren adalah sangat bagus untuk anda kerana ianya kaya dengan sumber vitamin dan mineral yang banyak. Anda boleh mencuba tomato ceri, kentang, lobak atau kacang. Tambahan lagi, hidangan yang mempunyai pelbagai warna akan menyemarakkan lagi selera anda.

 Cuba sayur sejuk beku

Sayuran sejuk beku adalah sangat menyenangkan dan mengandungi nutrisi yang sama banyak dengan sayuran segar. Walau bagaimanapun, anda perlu memakannya dalam masa yang cepat setelah dimasak untuk mengelakkan kehilangan vitamin dan mineral. Menambah sayuran beku seperti kacang, sawi, atau jagung ke dalam hidangan kegemaran anda akan meningkatkan lagi perisa hidangan tersebut di samping membantu penghadaman.

 Tambah bekalan sayuran anda

Apa yang perlu anda buat jika anda ingin menambah sayur anda namun kesuntukan masa untuk ke pasar? Jangan risau, anda boleh menyimpan bekalan yang lebih banyak dan lebih lama dengan membeli sayur dalam tin.

 Jadikan salad anda menarik dengan warna-warni

Salad adalah sangat sedap, tetapi bagaimana untuk menjadikannya lebih seronok untuk dimakan? Tambah beberapa potongan avokado, lada benggala merah dan kubis ungu untuk menjadikan hidangan salad anda kelihatan lebih lazat.

 Hirup sedikit sup sayur

Sekiranya anda tidak suka sayur mentah, anda boleh mencuba untuk menikmatinya dalam sup atau bubur kegemaran anda.

 Gabungkan hidangan apabila makan di luar

Apabila makan di luar, pesan hidangan salad dan bukannya makanan yang telah digoreng sebagai pembuka selera anda.

 Pelbagaikan sayuran anda

Pelbagaikan sayuran anda dan cuba untuk menghasilkan hidangan yang baru bagi merangsang kreativiti anda di samping meningkatkan selera anda. Jika anda tidak berapa mahir mencipta menu baru, anda boleh mendapatkan buku masakan daripada penulis dan chef terkenal yang anda minati, atau dengan kemudahan teknologi masa kita, buat sahaja carian resepi menerusi internet. Menyediakan hidangan yang kaya dengan sayuran tidaklah sesukar yang disangka jika anda mempunyai pelbagai idea resepi di tangan anda.

Anak tidak suka sayur?

Bukan sahaja kanak-kanak, sayuran sememangnya merupakan musuh kepada sesetengah individu, tidak kira usia. Bagi kanak-kanak, mereka sanggup melakukan apa sahaja bagi memastikan diri mereka selamat daripada dipaksa ibu bapa untuk memakannya. Namun begitu, ia bukanlah satu perkara yang wajar dilakukan kerana sayuran adalah jenis makanan bernutrisi yang wajib ada dalam menu kanak-kanak.

Memaksa kanak-kanak untuk makan sayur bukanlah satu langkah yang bijak. Sebenarnya, terdapat beberapa kaedah atau tip yang boleh dilakukan oleh ibu bapa bagi mengajar si kecil kesayangan mereka untuk makan sayuran.

#1. Puji anak anda apabila mereka makan sayur

Apa yang diperlukan oleh kanak-kanak sebenarnya hanyalah sokongan dan galakan daripada ibu bapa. Jadikan aktiviti makan sayur seperti sebuah pertandingan dan jika mereka berjaya, puji mereka. Namun jika tidak, jangan pula anda berkecil hati atau memarahinya. Sudah menjadi tugas ibu bapa untuk mendidik segenap aspek kehidupan anak.

#2. Makan dengan anak anda

Jika memakan sayuran adalah salah satu aktiviti yang paling tidak disukai anak anda, pertimbangkan ini: Salah satu cara paling mudah untuk menjadikan anak anda berminat makan sayuran adalah dengan anda sendiri makan sayuran. Tidak percaya? Jika anda pernah melihat anak kecil anda “bercakap” di telefon anda atau cuba memakai kasut si bapa, anda pasti tahu betapa kanak-kanak suka meniru apa yang anda lakukan.

Jadi jika anda makan sayuran dengan gembira, terdapat kemungkinan besar si peniru kecil akhirnya akan mengambil perhatian dan mula memakan. Tetapi jangan kecewa jika dia tidak mahukannya dengan serta-merta. Cuba sepuluh kali pengenalan sebelum dia mencuba makanan baru. Kemudian izinkan sehingga 15 percubaan sebelum dia membiasakan diri dengan rasa tersebut. Apa yang penting, ibu bapa harus bersabar dan jangan memaksa anak.

#3. Pelbagaikan cara masakan

Kadangkala, kanak-kanak mungkin sudah bosan dengan cara masakan anda. Seperti contoh, mereka mungkin tidak menggemari sup sayuran yang anda selalu sajikan. Sebaliknya, anda boleh cuba cara masakan lain seperti memanggang atau menggoreng sayuran bagi mempelbagaikan menu sayuran mereka.

#4. Beri mereka pilihan

Individu dewasa sendiri pun tidak menyukai semua jenis sayuran. Anak anda sememangnya boleh mengelakkan makan sayur-sayuran tertentu yang tidak mereka sukai. Satu perkara yang boleh membantu anda adalah hakikat bahawa anak anda gemar makanan berwarna-warni.

Anda boleh mendedahkannya kepada lebih banyak warna dengan memperkenalkan pelbagai jenis sayuran ke dalam pinggan mereka. Tetapi walaupun individu dewasa cenderung menyukai campuran rasa, kanak-kanak sering memilihnya berasingan. Oleh itu, anda mungkin lebih bernasib baik jika cuba membuat hidangan sayuran yang berasingan dan bukannya semangkuk sayuran satu warna.

#5. Libatkan anak anda

Anda boleh melibatkan anak anda untuk membantu semasa membeli, menyedia dan memasak sayur-sayuran. Beri peluang kepada mereka untuk memilih jenis sayur yang mereka suka dan terangkan apa khasiatnya kepada mereka. Semasa menyedia dan memasak pula, pelawa anak anda untuk membantu anda di dapur bagi membiasakan diri mereka dengan sayur-sayuran.

#6. Campurkan sayur ke dalam makanan

Kaedah ini adalah cara yang paling berkesan dalam memperdaya anak untuk makan sayur. Apa yang anda perlu lakukan adalah mencampurkan sayur-sayuran yang telah dipotong kecil-kecil ke dalam makanan anak. Sebagai contoh, selitkan sayur timun dan kubis ke dalam burger dan biarkan anak anda memakannya. Lama-kelamaan, mereka akan terbiasa dengannya.

#7. Jadikan sayur sebagai snek

Kanak-kanak amat lemah dan mudah terpedaya dengan snek. Anda boleh menggunakan kelemahan mereka ini sebagai senjata anda. Jadikan sayur-sayuran sebagai ganti kepada makanan ringan yang selalu dijadikan snek oleh anak anda. Ketika mereka berasa lapar, tawarkan kepada mereka snek ciptaan terbaru anda.

Apa yang anda perlu lakukan adalah meletakkan sayuran yang telah dipotong kecil-kecil di dalam sebuah bekas. Hias bekas ini dengan warna, corak yang boleh menarik minat anak anda. Anda boleh meletakkan sayur seperti lobak, timun, tomato atau brokoli dan mencampurkan kesemuanya di dalam satu bekas agar ia kelihatan menarik.

#8. Campur sayuran dan buahan

Jangan terhad kepada panduan buku masakan. Setiap individu mempunyai buah-buahan dan sayur-sayuran kegemaran mereka, dengan itu, ikut pilihan kegemaran anak anda, gantikan beberapa bahan-bahan dengan apa yang mereka suka. Apabila anak anda sudah mula menyukai campuran ini, secara perlahan-lahan, kurangkan kuantiti buah-buahan tersebut. Ini adalah untuk
 menggalakkan mereka untuk makan lebih banyak sayuran.

#9. Sayuran menarik dengan pencicah

Sayuran sendiri boleh rasa sedikit hambar, dengan itu, anda boleh membuat beberapa pencicah dengan yogurt, kayu manis, vanila atau mayonis dengan beberapa herba dan bawang putih untuk anak anda. Sayur-sayuran yang baik dengan pencicah adalah lobak merah pucat atau mentah, kubis bunga atau brokoli.

#10. Jadikan sayur-sayuran sebagai jus, koktel atau
smoothie

Jika anak anda memang tidak menyukai sayur dalam bentuk pepejal, jadikan ia sebagai bentuk cecair. Sebagai contoh, kisar timun, lobak atau tomato untuk menjadikan sayuran ini sebagai jus. Cara ini akan membuat mereka tertarik kerana lebih mudah untuk mereka menelannya selain warna-warna jus sayur-sayuran yang sangat menarik dan pelbagai. Dalam masa yang sama, kaedah ini turut dapat membantu individu dewasa lebih berusia yang berdepan dengan permasalahan dan kesukaran untuk mengunyah sayuran.

Anda juga boleh menghasilkan smoothie yang terdiri daripada bahan-bahan seperti lobak merah yang dicampur buah oren dengan beberapa yogurt atau susu. Jika anak anda menyukainya sedikit sejuk, masukkan beberapa ais dihancurkan juga.

Namun, dalam masa yang sama, anda harus berhati-hati dalam mencampurkan sebarang sayuran dengan buah-buahan kerana terdapat kemungkinan campuran atau gabungan sayuran dan buah-buahan yang salah boleh menyebabkan keracunan makanan.

#11. Jadi kreatif

Kanak-kanak sangat mudah terpedaya dengan sesuatu makanan yang kelihatan menarik. Anda boleh memotong sayur-sayuran menjadi bentuk yang comel dan mudah untuk dimakan seperti kiub atau batang mancis. Selain itu, anda juga boleh hiaskan pinggan makan dengan cantik dan hidangkan sayuran yang pelbagai warna kepada anak anda.

#12. Biarkan mereka makan sekadarnya

Sekarang anda patut menyedari bahawa tugas anda hanyalah untuk membeli makanan yang betul, mempersiapkannya dengan berkhasiat (dikukus berbanding direbus, dibakar dan bukan goreng), dan menghidangkan secara kreatif. Selebihnya terpulang kepada anak anda. Berapa banyak mereka makan, bila mereka makan, sama ada mereka makan atau tidak, belajar untuk tidak menyalahkan diri jika anak anda sedang melalui peringkat cerewet memilih makanan.

Bersabar dan perlahan-lahan

Dalam mendidik anak untuk belajar memakan makanan sihat dan berkhasiat seperti sayuran dan juga buah-buahan, segalanya perlu dilakukan dengan penuh kesabaran dan perlahan-lahan. Walaupun sayuran dan buahan itu berkhasiat dan penting dalam pengambilan pemakanan seharian, jangan pernah memaksa anak anda untuk mengubah selera mereka.

Sebagai permulaan, mulakan dalam kuantiti yang kecil dan sedikit. Tambahkan kuantitinya sedikit demi sedikit apabila anak anda sudah boleh menerima rasa sayuran mahupun buahan tersebut. Namun jangan pula sehingga terlebih beri. Bersederhanalah dalam memberikan mereka kedua-dua jenis makanan ini.

Ibu bapa disarankan untuk banyak meluangkan masa bersama anak-anak kerana terdapat kajian yang mengatakan bahawa kanak-kanak akan makan buah-buahan dan sayur-sayuran, serta kurang makan makanan yang tidak sihat semasa bersama keluarga mereka.

Anda mungkin berminat untuk membaca artikel:

Piramid Makanan: Panduan Penjagaan Kesihatan

Garam, Impaknya kepada Kesihatan

Daging, Adakah Baik untuk Kesihatan?


Mengandung di Usia 20-an: Apa Kelebihannya?

Wanita yang sudah merancang untuk mendapat anak di awal usia, iaitu sekitar usia mereka 20-an, mendapat kelebihan dari segi masa dan biologi. Pada usia yang masih muda, tubuh wanita sudah bersedia untuk hamil dan melahirkan anak. Walau bagaimanapun, mengandung di pelbagai peringkat usia mempunyai pro dan kontra masing-masing. Ikuti artikel kami untuk mengetahui kesulitan yang bakal anda hadapi jika mengandung di usia 20-an.

Kelebihan mengandung di usia 20-an

Sistem reproduktif paling sihat

Menurut pakar, secara purata, kesuburan seseorang wanita adalah paling baik semasa usianya awal 20-an, atau dalam kata lain, 20-an adalah masa terbaik untuk mendapat bayi. Setiap wanita dilahirkan dengan memiliki telur kira-kira 1 hingga 2 juta). Apabila perempuan mencapai baligh, bilangan telur akan berkurangan kepada kira-kira 300,000 hingga 500,000. Walau bagaimanapun, semasa tahun reproduktifnya, ovari membebaskan hanya kira-kira 300 telur.

Kecacatan kelahiran berkurangan

Semakin meningkat usia wanita, ovari dan telur, bersama-sama dengan organ tubuh yang lain beransur-ansur akan kehilangan keremajaan dan kualiti. Apabila dibandingkan, telur seseorang wanita muda adalah lebih sihat berbanding dengan telur wanita yang lebih berusia. Telur wanita yang lebih berusia cenderung untuk mendapat ketidaknormalan genetik yang mana boleh menjurus kepada kecacatan kelahiran seperti Sindrom Down. Oleh itu, apabila anda hamil pada awal usia, terdapat lebih rendah risiko untuk bayi anda.

Kadar keguguran lebih rendah

Kelebihan lain adalah kadar keguguran lebih rendah. Oleh sebab itu, risiko mengalami kehilangan kehamilan dalam kalangan wanita muda (usia 20-an) adalah 10 peratus. Bagi wanita yang dalam usia awal 30-an, ia adalah 12 peratus; untuk mereka yang berusia pertengahan hingga hujung 30-an, ia adalah 18 peratus, untuk mereka yang di awal 40-an, risiko keguguran adalah 34 peratus, dan bagi wanita usia 45 tahun, risikonya adalah 53 peratus.

Lebih rendah bebanan fizikal dan masalah ginekologi

Bagi wanita yang lebih muda, kehamilan boleh terjadi dengan mudah memandangkan mereka lebih rendah risiko mendapat masalah kesihatan, termasuklah diabetes dan tekanan darah tinggi. Masalah ginekologi juga adalah kurang. Walau bagaimanapun, bagi wanita yang lebih tua, risiko adalah lebih tinggi dan bayi juga lebih cenderung mengalami kelahiran pramatang atau berat badan rendah semasa lahir. Tiada perbezaan signifikan dalam kesuburan jika anda hamil di usia awal 20-an atau lewat 20-an, menurut Judith Albert, pakar dari Reproductive Health Specialists di Pennsylvania.

Lebih mudah membesarkan anak

Ibu muda yang berusia 20-an mempunyai lebih tenaga untuk melalui tidak cukup tidur malam kerana menyusukan bayi, berbanding dengan ibu yang lebih berusia. Kemudian nanti, apabila anak anda sudah mempunyai bayi sendiri, anda masih boleh kekal bertenaga sebagai nenek.

Lebih fleksibel untuk peranan baru

Wanita 20-an adalah lebih fleksibel, ini bermakna dia mudah untuk menyesuaikan diri dengan perubahan yang berlaku sepanjang perkahwinan dan alam keibubapaan. Apabila anda lebih berusia, anda lebih terbiasa dengan kehidupan bujang anda, dan sukar untuk anda menerima kehadiran ahli keluarga baru.


Rawatan Alternatif: Patutkah Doktor Menyokong Pilihan Pesakit Kanser?

Dalam dunia perubatan yang semakin berkembang dengan pelbagai pembaharuan dan penambahbaikan, membincangkan isu berkenaan rawatan alternatif menjadi satu topik penting dan perlu diberikan perhatian kerana ia membabitkan pengamal perubatan dan pesakit itu sendiri dalam merawat keadaan kanser.

Dalam sesi ‘
Big Debate
‘ sempena Kongres Kanser Dunia pada hari ketiga, topik berkenaan rawatan alternatif menjadi pilihan perbahasan antara Dr Vijaendreh Subramaniam dari Pusat Perubatan Mahkota yang menyokong dan Dr Ednin Hamzah dari Hospis Malaysia yang menentang isu ini.

Sebelum perdebatan bermula, audien diminta untuk membuat pilihan secara undian sama ada bersetuju atau tidak dengan isu tersebut. Menerusi undian, hasil dapatan awal menunjukkan 56 peratus (%) daripada audien bersetuju dan selebihnya iaitu 44 peratus tidak bersetuju dengan sokongan doktor terhadap pesakit yang memilih rawatan alternatif.

Ketika hujah pembukaan usul, Dr Vijaendreh menyatakan bahawa daripada 18 juta pesakit kanser, pada tahun ini terdapat 10 juta kematian akibat kanser dan dijangka bertambah pada tahun hadapan.

“Pesakit terus mencari dan meneroka kerana ia adalah faktor seorang survivor. Apabila pesakit mencari penyelesaian alternatif, mereka tidak mencari sesuatu yang tidak dipercayainya. Ia adalah mengenai pemulihan diri dengan cara menunjukkan kepercayaan dan pengetahuan.

“Dalam kehidupan, kita perlu ada perancangan A dan B. Anda perlu bersedia jika ada apa-apa kes anda masih mempunyai perancangan alternatif. Ada pesakit kanser payudara tahap ketiga menolak untuk melakukan apa-apa rawatan perubatan termasuk pembedahan atau kimoterapi, tatapi dia hanya mahukan sesuatu yang lain, iaitu alternatif.

“Terdapat banyak strategi berguna dalam rawatan alternatif. Doktor mempunyai pengetahuan yang seimbang dan kedudukan yang ideal untuk membimbing, memberi inspirasi, motivasi dan menyokong perjalanan mereka. Jika dengan rawatan konvensional, tiada kesan penyembuhan terhadap keadaan pesakit, mengapa tidak membenarkan mereka melakukan rawatan alternatif? Jika rawatan yang ada efektif dan menyelamatkan kanser, mengapa pesakit mencari rawatan alternatif?

“Oleh itu, untuk membantu pesakit kita perlu memahaminya dan berada disampingnya. Peningkatan kanser payudara akibat rawatan alternatif adalah disebabkan mereka tidak mendapat bimbingan yang baik. Oleh itu, doktor perlu buat satu penyelesaian dan mula belajar mengenainya untuk mencari sesuatu yang bersesuaian dengan pesakit serta membantu pesakit memilih alternatif yang terbaik,” katanya.

Berbeza dengan Dr Ednin, baginya apabila berurusan dengan pesakit, perkara pertama yang dilakukannya adalah mengenali pesakit itu sendiri. Baginya, beliau mungkin sudah tahu mengenai kanser tetapi tidak tahu mengenai seseorang itu.

“Jika ingin tahu apa yang pesakit mahu, tiga perkara yang anda perlukan iaitu memahami nilai pesakit, memahami bukti dan kemampuan anda. dengan bukti yang baik tanpa kemampuan, hasil yang baik tidak dapat diperoleh.

“Ada seorang pesakit kanser yang dikenalinya mempunyai benjolan payudara dan apabila pesakit berkenaan ke hospital, dia didiagnosis kanser payudara. Rawatan yang diterimanya bertindak balas dengan baik, namun akibat desakan daripada keluarga untuk mendapatkan rawatan alternatif, keadaannya menjadi bertambah teruk dan akhirnya dia mati.

“Terdapat pelbagai pilihan rawatan alternatif termasuk diet, herba, berasaskan haiwan,
farmakologi
, spiritual dan lain-lain. Tetapi tiada bukti menunjukkannya berhasil dan ia diperlukan, apakah hasil yang diperlukan dan syarat untuk mencapai hasil itu, serta bukti ia adalah bahaya.

“Sebab rawatan alternatif perlu ditolak adalah isu-isu sumber seperti kekurangan masa dan kos, ketakutan dan ketidakpercayaan, kekurangan bukti, dan kepuasan dengan rawatan konvensional,” katanya.

Mengakhiri perdebatan ini, Dr Vijaendreh berkata, sebagai penjagaan primer terhadap pesakit kanser, kita perlu ada pengetahuan, menjadi pembimbing yang baik supaya boleh memberi sokongan terhadap perjalanan pesakit kanser. Haknya perlu dilindungi dan suaranya perlu didengari.


Ketidakjaminan Makanan Pengaruhi Keupayaan Belajar

Ketidakjaminan makanan
(food insecurity)
 – iaitu akses terhad kepada makanan yang cukup, selamat dan berkhasiat di rumah – telah memberi impak yang negatif terhadap keupayaan pembelajaran remaja di India, berdasarkan penemuan penyelidikan baharu.

Pasukan penyelidik menyiasat ketidaksamaan dalam pencapaian pembelajaran pada 12 tahun dengan mengkaji skor ujian. Mereka kemudiannya melihat sama ada ketidakjaminan makanan di rumah pada usia 5, 8 dan 12 tahun dikaitkan dengan skor ujian yang rendah pada usia 12 tahun. Sekitar 47% kanak-kanak yang dikaji telah mengalami ‘ketidakjaminan makanan’ di rumah mereka – ini termasuklah mengabaikan atau melangkau waktu makan, makan secara kurang berbanding apa yang diperlukan oleh tubuh dan faktor keluarga yang tidak mempunyai wang yang cukup untuk membeli makanan – pada beberapa tahap semasa tempoh pemerhatian. 18% daripada keluarga terkaya dalam kajian tersebut juga mengalami ketidakjaminan, sekaligus menerangkan bahawa ketidakjaminan makanan bukanlah semata-mata satu masalah bagi kemiskinan.

Ketidakjaminan makanan bagi semua peringkat umur telah menghalang pembelajaran. Data menunjukkan skor-skor bagi perbendaharaan kata, bacaan, matematik, bahasa tempatan (Telugu) dan skor bahasa Inggeris, lebih rendah bagi kanak-kanak di awal keremajaan. Kanak-kanak yang mengalami ketidakjaminan makanan pada usia 5 tahun atau ketidakjaminan makanan yang kronik mempunyai skor terendah dalam semua hasil kajian. Ketidakjaminan makanan awal dan kronik adalah ramalan yang paling konsisten terhadap kemahiran kognitif yang merosot pada usia 12 tahun, terutamanya bagi perkembangan membaca dan perbendaharaan kata.

Ketidakjaminan makanan pada pertengahan zaman kanak-kanak dan awal remaja dikaitkan dengan keupayaan yang terjejas dalam matematik dan bahasa Inggeris. Perbezaan ini berdasarkan subjek menunjukkan bahawa pengaruh ketidakjaminan makanan tidak bersifat menyeluruh sepanjang zaman kanak-kanak. Bagi subjek seperti membaca dan perbendaharaan kata, mewujudkan kemahiran asas pada peringkat awal adalah sangat penting. Ketidakjaminan makanan pada peringkat awal kehidupan boleh mengganggu pembinaan kemahiran asas ini.

Bagi subjek seperti matematik, di mana pembelajaran di satu tahap terbina secara langsung apabila belajar di peringkat sebelumnya, ketidakjaminan makanan pada bila-bila masa boleh menjejaskan pembelajaran semasa dan masa hadapan. Melalui tahap pembelajaran yang lebih rendah, ketidakjaminan makanan semasa zaman kanak-kanak boleh mempunyai kesan terhadap pendapatan dan kesihatan masa hadapan, yang mana ianya penting untuk individu dan untuk pembangunan ekonomi keseluruhan negara.

Penyelidikan tersebut yang bertajuk
‘Inequalities in adolescent learning: Does the timing and persistence of food insecurity at home matter?’
 telah ditulis oleh Dr Elisabetta Aurino dari
Imperial College, London,
 Dr Jasmine Fledderjohann, seorang penyelidik di
Lancaster University
, dan Dr Sukumar Vellakkal, dari BITS Pilani, Goa, India. Ia telah diterbitkan secara atas talian dalam jurnal
Economics of Education Review
 pada 9 April 2019.

Ini adalah kertas pertama seumpamanya untuk melihat perbezaan pembelajaran remaja dan ketidakjaminan makanan di rumah, pada tiga peringkat zaman kanak-kanak – iaitu awal, pertengahan dan remaja di India. Data yang melibatkan hampir 2,000 individu tersebut diperoleh daripada
Young Lives Study
 di India.

Pasukan penyelidik berharap agar hasil kajian mereka akan memaklumkan kepada program pendidikan yang mensasarkan kanak-kanak pada risiko yang lebih tinggi terhadap ketidakjaminan makanan terutamnya di kawasan puak-puak, miskin bandar dan kawasan terpencil dengan menyediakan mereka dengan sokongan pendidikan tambahan.

Mereka juga mahu penemuan mereka digunakan oleh pembuat dasar yang bekerja dalam program makanan dan perlindungan sosial yang lain untuk merangka cara-cara yang berpotensi di mana skim tersebut dapat meningkatkan sensitiviti pendidikan mereka.

Berdasarkan hasil penyelidikan mereka yang berlangsung selama 5 tahun, pasukan penyelidik mencadangkan agar:

Memperkukuhkan program
‘food-for-education’
bagi prasekolah. Sebagai contoh, sarapan pagi atau catuan makanan untuk dibawa pulang ke rumah di kawasan terdedah;

Memperbaiki kandungan nutrisi makanan yang diterima melalui sistem pengedaran awam untuk isi rumah yang mempunyai kanak-kanak di tahap pra-sekolah;

Memperkukuh kualiti keseluruhan tahap awal pendidikan bagi memastikan permulaan program yang kuat.

Pasukan penyelidik juga telah menyediakan satu ringkasan dasar khas di Site4Society yang memberi tumpuan kepada perkaitan penemuan tersebut untuk memenuhi
Sustainable Development Goals
yang dirangka oleh PBB, dengan menggesa penggubal dasar untuk mengambil pelbagai cara penyelesaian secara pantas.

Baca juga:

Masa Depan Keselamatan Makanan Dunia (Food Security)

Keselamatan Makanan Untuk Kesejahteraan Jangka Panjang Penduduk Dunia

Pendedahan kepada Rasisme dan Keganasan Menghalang Pembelajaran, Tingkah Laku, dan Kesihatan Kanak-kanak


Hepatitis B Semasa Hamil

Bayi yang dilahirkan dengan ibu yang ada hepatitis B (HBV) mempunyai peluang lebih besar daripada 90% untuk terkena hepatitis B kronik jika tidak dirawat dengan sempurna semasa dilahirkan.

Bagaimana anda boleh menjadi pembawa HBV?

Hepatitis B adalah virus berjangkit yang tersebar melalui darah, air mani dan cecair badan yang lain. Sekiranya anda seorang pembawa, anda mungkin terkena virus:

Melalui hubungan seks dengan pembawa lain

Semasa lahir (jika ibu anda adalah pembawa)

Berkongsi jarum atau terjebak dengan jarum secara tidak sengaja

Menggunakan berus gigi atau pisau cukur yang ada kesan kecil darah pembawa di atasnya (walaupun anda tidak dapat melihatnya)

Menindik tubuh atau tatu di tempat yang mempunyai amalan sanitasi yang kurang baik

Simptom hepatitis B pada ibu hamil

1. Morning sickness yang teruk

Hepatitis B ini boleh menyebabkan ‘morning sickness’ semakin teruk. Biasanya ia berlaku pada trimester I dan sembuh apabila memasuki trimester seterusnya. Namun berbza dengan ibu hamil yang menghidap hepatitis B yang mana keadaan alahan itu berterusan sepanjang kehamilan sehingga menyebabkan tubuh ibu menjadi lemah.

2. Flu semasa hamil

Awalnya apabila virus menyerang ibu hamil ia hanya menyebabkan flu biasa seperti selsema. Ia menjadi parah apabila ibu hamil berasa sakit kepala, batuk, hidung tersumbat dan lain-lain. Flu terhadap ibu hamil biasanya sukar dirawat dengan ubat-ubatan biasa. Beberapa hari selepas flu, ibu hamil akan berasa lebih selesa. Tetapi kemudiannya ia boleh menyerang kembali dalam masa terdekat. Keadaan ini menyebabkan badan terus lemah dan tidak selesa.

3. Putih mata dan kulit menjadi kuning

Hepatitis B juga boleh menyebabkan bahagian putih mata dan kulit menjadi warna kuning. Perubahan warna ini berlaku disebabkan oleh adanya akumulasi kadar bilirubun dalam tubuh ibu hamil. Hati mempunyai fungsi penting untuk mengurskan kadar bilirubin. Namun jika hati bermasalah, makan kadar bilirubin menjadi sangat tinggi dan zat ini akan berkumpul di dalam kulit.

4. Cepat penat

Jangkitan virus menyebabkan keadaan hati semakin lemah. Semua sistem melibatkan organ hati tidak boleh berfungsi dengan baik dan menyebabkan banyak racun di dalam tubuh. Jadi, tubuh ibu hamil semakin lemah. Hepatitis juga boleh merosakkan sistem darah sehingga ibu hamil berisiko mendapat anemia.

5. Sakit seluruh tubuh

Virus yang menyerang menyebabkan ibu hamill berasa tidak selesa. Bukan sahaja sakit di bahagian tulang atau sendi tetapi di seluruh bahagian tubuh. Ketika ini sebenarnya virus sedang berkembang dan berusaha merosakkan fungsi hati. Jika ibu hamil bekerja sambil berdiri atau duduk dalam tempoh yang lama, keletihan menjadi semakin teruk termasuk berlaku bengkak kaki.

6. Gangguan pencernaan

Hati mempunyai fungsi yang sangat penting untuk sistem pencernaan. Ketika berlaku gangguan hati, sistem pencernaan juga tidak boleh berfungsi dengan baik. Antara gangguan sistem pencernaan yang sering terjadi pada ibu hamil seperti mual yang berterusan, muntah, dan cirit-birit. Gangguan ini mungkin membebankan ibu hamil kerana dalam masa sama mengalami
morning sickness
.

7. Selera makan berkurang

Simptom hepatitis B pada ibu hamil juga menyebabkan selera makan berkurang. Fungsi hati sangat penting untuk menghasilkan enzim yang boleh membantu penyerapan nutrisi dalam tubuh. Ketika berlaku jangkitan pada hati, ibu hamil tidak dapat menerima makanan dengan baik. Pengolahan nutrisi dalam tubuh juga terganggu sehingga ibu hamil tidak berasa lapar.

Kesan hepatitis B terhadap kehamilan

Sekiranya anda seorang pembawa HBV, peluang anda untuk menghantar virus kepada bayi semasa kelahiran adalah 10 hingga 20 peratus, kecuali jika dia menerima rawatan dalam masa 12 jam selepas lahir.

Jika anda menghidap hepatitis B, anda berisiko mengalami:

Kelahiran bayi pramatang

Melahirkan bayi kecil

Diabetes gestasi

Pendarahan yang teruk pada akhir kehamilan

Risiko berbeza-beza bergantung pada ketika anda dijangkiti dan berapa banyak HBV dalam darah anda. Terdapat 80 hingga 90 peratus risiko jika anda dijangkiti hepatitis B semasa trimester ketiga.

Adalah penting bagi ibu mengandung mengetahui status hepatitis B mereka bagi mengelakkan virus berpindah kepada bayi yang baru dilahirkan semasa bersalin.


Risiko Mata Buta Akibat Diabetes, Ini Komplikasi Besar Mungkin Berlaku

Penghidap diabetes berisiko mengalami komplikasi yang boleh menjejaskan penglihatan hingga menyebabkan mata buta.

Ia dikenali sebagai retinopati diabetik (d
iabetic retinopathy)
, iaitu kerosakan pada retina yang disebabkan oleh
komplikasi penyakit diabetes.

Ini terjadi akibat dinding salur darah yang lemah menyebabkan berlakunya kebocoran lemak dan penyumbatan kapilari. Keadaan ini boleh menyebabkan penglihatan merosot dan seterusnya mata buta.

Untuk mendapatkan lebih banyak info tentang kencing Manis, sila dapatkannya
di sini.

Gambar ihsan www.myhealth.gov.my

Simptom retinopati diabetik

Retinopati diabetik biasanya memberi kesan pada kedua-dua mata. Anda mungkin tidak mengalami simptom pada peringkat awal retinopati diabetes.

Apabila keadaan semakin meningkat, simptomnya mungkin termasuk:

Tompokan atau
bintik gelap terapung dalam penglihatan

Penglihatan kabur

Penglihatan berfluktuasi

Penglihatan warna terjejas

Kawasan gelap atau kosong dalam penglihatan

Kehilangan penglihatan

Punca retinopati diabetik

Retinopati diabetek disebabkan oleh tahap glukosa darah yang tinggi. Dari semasa ke semasa, paras glukosa gula yang tinggi dapat melemahkan dan merosakkan saluran darah kecil di dalam retina.

Ini boleh menyebabkan pendarahan, eksudat dan pembengkakan retina. Kemudiannya memecahkan retina oksigen, dan pembuluh darah yang tidak normal boleh berkembang.

 Kawalan glukosa dalam darah yang baik membantu mengurangkan risiko retinopati diabetes.

4 peringkat retinopati diabetik

Rawatan retinopati diabetik

Mengawal diabetes

Pastikan amalan pemakanan dan aktiviti fizikal yang sihat sebahagian daripada rutin harian anda. Cuba dapatkan sekurang-kurangnya 150 minit aktiviti aerobik sederhana, seperti berjalan kaki, setiap minggu. Ambil ubat diabetes atau insulin seperti yang disarankan doktor.

Awasi tahap gula dalam darah

Anda mungkin perlu menyemak dan merekodkan paras gula dalam darah anda beberapa kali dalam sehari. Pengukuran lebih kerap mungkin diperlukan jika anda sakit atau mengalami tekanan. Tanya doktor berapa kerap anda perlu menguji gula dalam darah anda.

Pastikan tekanan darah dan kolesterol terkawal

Makan makanan sihat, bersenam secara teratur dan kehilangan berat badan berlebihan boleh membantu. Kadang-kadang ubat juga diperlukan.

Tanya doktor mengenai pemeriksaan hemoglobin glikosilasi

Ujian hemoglobin glikosilasi, atau ujian hemoglobin A1C, menunjukkan
tahap gula darah
 purata anda untuk tempoh dua hingga tiga bulan sebelum ujian. Bagi kebanyakan orang, matlamat A1C adalah kurang daripada 7 peratus.

Sekiranya perubahan penglihatan anda secara tiba-tiba atau penglihatan menjadi kabur, berbintik atau berjerebu, segera berjumpa doktor.


Kenali Apa Itu Diet Khusus, Ada 5 Jenis Diet Paling Banyak Diamalkan Di Seluruh Dunia!

Apa itu diet Mediterranean? Bagaimana pula dengan diet DASH? Kita sering mendengar mengenai jenis jenis diet, termasuklah nama-nama diet seperti yang dinyatakan ini.

Namun, tahukah anda ia adalah antara jenis diet khas atau diet khusus? Apakah jenis diet khusus yang popular dan apakah manfaatnya?

Ikuti penerangannya di bawah ini.

Apa itu diet khusus?

Diet khas atau diet khusus ialah makanan yang tidak boleh dipilih secara bebas daripada pilihan utama yang ada.

Ia mungkin disebabkan oleh beberapa faktor seperti alergi, intoleransi atau keperluan perubatan lain.

Ia juga diamalkan disebabkan faktor keperluan agama dan juga budaya sesuatu kaum. Diet khusus juga disebut sebagai diet terapeutik.

Diet khusus boleh dikatakan sebagai rancangan makan yang mengawal pengambilan makanan atau nutrien tertentu.

Ia adalah sebahagian daripada rawatan keadaan perubatan dan biasanya ditentukan oleh doktor dan dirancang oleh pakar pemakanan.

Diet khusus juga merupakan pengubahsuaian daripada jenis diet biasa.

Jenis jenis diet khusus

Diet khusus bukanlah hanya melibatkan satu jenis diet sahaja.

Terdapat beberapa jenis diet khusus yang ada pada masa sekarang.

Kami berikan kepada anda lima jenis diet yang paling banyak diamalkan di seluruh dunia.

#1. Diet vegetarian atau vegan

Apa itu diet vegetarian? Diet vegetarian melarang kita daripada mengambil makanan berasaskan haiwan seperti daging, ikan dan juga ayam.

Ramai individu mengamalkan diet vegetarian disebabkan faktor agama atau peribadi.

Ada juga yang mengamalkan diet vegan ini disebabkan isu-isu yang berkaitan dengan etika yang dipegang seperti hak-hak haiwan.

Ada juga kelompok yang mengamalkan pemakanan vegetarian disebabkan alasan alam sekitar.

Ini kerana pengeluaran ternakan akan meningkatkan pelepasan gas rumah hijau, sekali gus menyumbang kepada perubahan iklim.

Terdapat pelbagai jenis diet vegan yang diamalkan.

Ada yang tidak mengambil segala bentuk sumber makanan berasaskan haiwan.

Ada juga yang memberikan pengecualian terhadap jenis makanan tertentu seperti telur dan susu.

#2. Apa itu diet DASH?

Diet DASH merupakan singkatan bagi Dietary Approaches to Stop Hypertension
 atau pendekatan diet untuk menghentikan hipertensi.

Apa itu Diet DASH ialah satu pelan diet yang sihat yang dirancang untuk membantu merawat atau mencegah tekanan darah tinggi.

Diet DASH merangkumi makanan yang kaya dengan kalium, kalsium dan magnesium.

Nutrien ini membantu mengawal tekanan darah dalam tubuh anda.

Diet ini mengehadkan pengambilan makanan yang tinggi kandungan garam, lemak tepu dan gula tambahan.

Kajian menunjukkan bahawa diet DASH dapat menurunkan tekanan darah dalam masa dua minggu.

Diet ini juga dapat menurunkan kadar kolesterol jahat dalam darah.

Tekanan darah tinggi dan tahap kolesterol jahat yang tinggi adalah dua faktor risiko utama penyakit jantung dan strok.

#3. Diet Mediterranean

Diet Mediterranean merupakan jenis diet yang berasaskan kepada makanan tradisional penduduk di negara-negara seperti Itali dan Greece pada tahun 1960.

Para penyelidik menyatakan bahawa penduduk di negara ini sangat sihat jika dibandingkan dengan penduduk Amerika Syarikat.

Penduduk di wilayah ini juga mempunyai risiko yang rendah untuk mendapat penyakit yang berkaitan dengan gaya hidup.

Diet Mediterranean ini berbeza-beza mengikut negara dan wilayah, oleh itu ia mempunyai pelbagai jenis bahan makanan di dalamnya.

Namun, secara umumnya, ia tinggi dengan kandungan sayur-sayuran, buah-buahan, kekacang, legum, bijirin, biji-bijian, ikan, dan lemak tidak tepu seperti minyak zaitun.

Diet ini juga mengambil hidangan daging dan produk tenusu, namun dengan kadar yang amat rendah.

#4. Apa itu diet BRAT?

Diet BRAT ialah singkatan
bagi pisang (
banana
),
beras (
rice
), saus epal (
applesauce
), dan roti bakar (
toast
).

Sebelum ini, pakar pediatrik akan mengesyorkan diet BRAT untuk merawat masalah dan gangguan perut dalam kalangan kanak-kanak.

Ini kerana, mereka berpendapat bahawa makanan yang ringan dan mudah dicerna ini dapat meredakan gejala masalah perut dan mengurangkan jumlah najis yang dihasilkan.

Pengambilan makanan jenis ini selepas mengalami mual, muntah, dan cirit-birit dapat membantu anda berasa lega dengan lebih cepat.

Walaupun diet BRAT dapat membantu melegakan sakit perut untuk jangka masa yang pendek, namun ada risikonya juga.

Ini kerana ia merupakan diet rendah serat, protein, dan lemak dan tidak sesuai diamalkan untuk jangka waktu yang panjang.

#5. Diet Whole30

Mungkin ada yang tidak pernah mendengar mengenai diet jenis ini.

Walaupun kurang dikenali, namun ia adalah antara jenis diet yang banyak diamalkan.

Diet Whole30 adalah program makan secara bersih selama sebulan yang menjanjikan pelbagai manfaat kesihatan dan juga emosi.

Diet Whole30 memberikan tumpuan kepada idea bahawa kumpulan makanan tertentu boleh mempengaruhi kesihatan dan kecergasan tubuh secara negatif.

Bagi yang mengamalkan diet jenis ini, mereka perlu mengurangkan pengambilan minuman atau makanan beralkohol, gula, biji-bijian, kekacang, produk tenusu dan bahan makanan tambahan daripada diet mereka selama 30 hari.

Tip untuk kuruskan badan

Selain daripada jenis diet tertentu, anda juga perlu mengamalkan gaya hidup yang sihat untuk menurunkan berat badan.

Antara tip atau petua mudah yang boleh anda ikuti seperti:

Kurangkan pengambilan sumber karbohidrat yang diproses

Seimbangkan pengambilan sumber protein, buah-buahan dan juga sayuran

Kerap bersenam dan bersukan agar tubuh sentiasa aktif


Nak Kulit Lawa? Susu Kambing Ada 6 Kebaikan Untuk Wajah Anda

Selain susu lembu, di pasaran juga ditawarkan pilihan susu kambing. Tetapi tahu tak sebenarnya ada manfaat susu kambing untuk kulit muka anda?

Susu kambing adalah bahan semula jadi untuk kulit anda tanpa sebarang risiko kesan sampingan. Ia menawarkan kebaikan untuk kecantikan kulit.

Ia telah digunakan selama beribu-ribu tahun untuk mendapatkan kulit yang lembut, bersih dan cerah.

Jika
kulit anda jenis sensitif
 dan anda hanya akan menggunakan produk yang telah dilakukan penyelidikan dan maklumat lengkap, maka susu kambing adalah pilihan terbaik!

Tak sabar untuk mengetahui lebih lanjut mengenai manfaat susu kambing? Ayuh, teruskan membaca artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini.

Kenapa susu kambing?

Ramai yang tidak tahu bahawa susu kambing sebenarnya bahan semula jadi yang amat baik untuk kulit, bahkan ia boleh digunakan tanpa sebarang risiko kesan sampingan.

Susu ini umumnya mengandungi lebih banyak asid lemak penting berbanding susu lembu. Ia merupakan sumber kalsium, magnesium, kalium, vitamin A dan vitamin C yang baik.

Cara penggunaannya juga amat mudah, di mana anda boleh menyapu susu kambing terus pada kulit muka sebagai
masker wajah
 atau boleh dicampurkan dengan bahan lain bagi penyediaan topeng muka.

Melalui penggunaan berkala
pada wajah
 setiap hari, ia pastinya akan dapat memberikan anda hasil yang terbaik.

Manfaat susu kambing untuk kulit

Berikut antara kebaikan pada wajah yang boleh diperolehi jika menggunakan susu kambing ini:

Lembut & berkesan untuk kulit muka

Bahan ini sering digambarkan sebagai
produk penjagaan kulit
 semula jadi.

Ia mempunyai tahap pH yang sama dengan kulit manusia. Asid semula jadinya tidak akan menyebabkan sebarang ketidakseimbangan.

Jadi apabila membersihkan wajah dengan produk susu kambing, anda tidak akan mengganggu mantel asid atau mikrobiom semula jadi kulit.

Jika anda mengalami sebarang
masalah kulit sensitif
 termasuklah psoriasis dan ekzema, maka susu kambing boleh berfungsi seperti magik!

Walaupun banyak produk penjagaan kulit biasanya akan memburukkan keadaan kulit tersebut, tetapi ia tidak berlaku dengan susu kambing.

Mencegah penuaan pramatang, manfaat susu kambing untuk kulit

Penggunaan susu kambing secara tetap boleh mencegah
penuaan pramatang
 kerana ia kaya dengan antioksidan yang kuat seperti vitamin A, vitamin C dan vitamin E. Selain itu, ia juga menyingkirkan lapisan kulit mati.

Merawat jerawat dan jeragat pada kulit muka

Susu kambing boleh membantu anda
merawat jerawat
dan juga
masalah jeragat.

Ini kerana protein susu kambing bersifat antimikrob dan akan menghalang bakteria penyebab jerawat.

Manfaat susu kambing untuk kulit, kurangkan kerengsaan dan keradangan

Susu kambing mempunyai asid lemak di dalamnya. Asid lemak ini – capric, caprylic dan caproic – mempunyai ciri antibakteria, antikulat dan antiradang yang kuat.

Secara tidak langsung boleh dikatakan ia mempunyai sifat yang dapat menenangkan kulit muka dengan mengurangkan kemerahan dan kegatalan.

Merangsang asid lemak penting, probiotik dan vitamin

Asid lemak dalam susu kambing ini juga berfungsi untuk membantu memperbaiki penghalang kulit, probiotik untuk menggalakkan pertumbuhan flora
kulit normal
 dan vitamin A bagi menolong proses pengelupasan kulit yang tidak menyakitkan.

Asid lemak tersebut juga akan menyumbang kepada kulit yang lebih lembut.

Manfaat susu kambing boleh mengekalkan kelembutan dan kelembapan kulit

Antara keistimewaan lain susu kambing adalah kandungan asid laktiknya. Asid alfa-hidroksi (AHA) ini terkenal dengan sifat penghidratan dan pengelupasan yang lembut.

Penyelidikan juga mencadangkan bahawa kepekatan AHA yang rendah mungkin berguna dalam merawat kulit yang rosak
kesan cahaya matahari
.

Bukan itu sahaja, asid laktik juga telah terbukti dapat meningkatkan pengeluaran ceramide, yang boleh anda anggap sebagai mortar antara sel-sel kulit muka.

Kesannya ia membantu mengekalkan kualiti yang baik dalam kulit – seperti kelembapan dan lipid, dan menyingkirkan kualiti yang tidak baik – seperti bakteria dan alergen, menjadikan kulit kekal lembut, licin dan anjal.

Baca juga:

Kaedah mendapatkan manfaat susu kambing

Sekiranya anda ingin memasukkan susu kambing ke dalam rutin penjagaan kulit, carilah
pembersih, pelembap dan serum
 yang terdapat bahan ini.

Menggunakan serum yang mengandungi susu kambing akan mempunyai tahap kepekatan bahan paling tinggi, sekali gus menjadikan ia kaedah rawatan kulit paling mujarab.

Jika anda ingin memasukkan susu kambing ke dalam diet pula, dapatkan susu, yogurt dan keju yang diperbuat daripada bahan ini.

Namun sebaik sebelum anda mula menggunakan susu kambing ini pada kulit muka atau ke dalam diet, lakukan rundingan dengan doktor untuk memastikan tahap kesesuaian diri.

Ini kerana jika anda tidak boleh minum susu kambing kerana alergi atau
masalah intoleransi laktosa
, kemungkinan besar anda akan mengalami
tindak balas alahan
 jika menggunakan produk seperti sabun mahupun losen yang menggunakan susu kambing sebagai bahan aktif.


3 Cara Berpantang Lepas Bersalin Dalam Islam, Ia Turut Terbukti Dalam Sains!

Apakah perkara yang benar-benar dapat
membantu si ibu untuk sembuh dalam tempoh selepas bersalin?
 Ikuti artikel ini untuk tahu berkenaan dengan pantang larang selepas bersalin mengikut Islam!

Berpantang selepas bersalin. Ajaran islam atau adat orang melayu?

Islam adalah agama yang mudah. Tiada pantang larang yang berupa urutan, mandi herba ataupun calitan di dahi yang
wajib dilaksanakan seusai bersalin
.

Baca juga:

Tambahan pula, 60 hari tempoh berpantang bagi wanita selepas bersalin yang sering disebut-sebutkan di dalam ajaran agama Islam merupakan tempoh maksimum seorang wanita itu berada dalam keadaan nifas.

Tempoh tersebut bergantung kepada mazhab yang dipegang oleh seseorang individu muslim itu.

Mazhab Hanbali sebagai contoh, menetapkan 40 hari sebagai tempoh maksimum bagi pengeluaran darah nifas selepas bersalin manakala mazhab Syafie pula menetapkan 60 hari sebagai tempoh maksimum.

Jadi, apakah pantang larang selepas bersalin mengikut Islam yang perlu dipatuhi?

Perlukah anda
melaburkan masa dan wang kepada kaedah bertungku
untuk mengecutkan

rahim
 atau berurut bagi mengembalikan tenaga dan figura badan selepas bersalin?

Jawapannya, tidak. Ada pun tidak dilarang sama sekali bagi seseorang individu itu untuk mengamalkan kaedah yang disenaraikan di atas, namun ia bukanlah sesuatu yang diwajibkan dalam ajaran agama Islam.

Sebagai contoh, amalan bertungku yang sering dikatakan sebagai satu kaedah penting bagi mengecutkan saiz rahim.

Hakikatnya, tanpa kaedah tersebut, rahim seorang wanita itu akan mengecut secara semula jadi.

Hormon

oksitosin
 dan refleks daripada

penyusuan badan
 boleh membantu mempercepatkan proses tersebut.

Amalan bertungku bukanlah wajib tetapi ia dapat membantu mengurangkan sakit rengat (seakan-akan senggugut) kesan daripada proses pengecutan rahim.

Tempoh berpantang selepas bersalin menurut sains

Tempoh pospartum bagi seorang wanita kebiasaannya berlanjutan sehingga 8 minggu (56-60 hari) selepas bersalin bermula daripada saat bayi dilahirkan.

Ia merupakan tempoh yang sukar bagi
si ibu memandangkan mereka mengalami perubahan

emosi
, fizikal dan dalam masa yang sama perlu menjaga bayi yang baru dilahirkan.

3 komponen utama yang perlu dititikberatkan adalah:

Rehat yang cukup

Pemakanan seimbang

Penjagaan faraj
 terutamanya buat mereka yang mengalami kekoyakan sewaktu bersalin

Terdapat beberapa tips yang boleh diamalkan bagi memastikan kesihatan ibu berada pada tahap yang optimum semasa dalam tempoh berpantang selepas bersalin.

Minum air secukupnya

Banyak komplikasi dan keadaan kesihatan yang sering berlaku disebabkan oleh

kekurangan air
.

Seusai bersalin, ibu perlu minum sekurang-kurangnya 2 hingga 3 liter air sehari
 bagi memenuhi kehendak badan untuk menyusukan anak
.

Susu ibu mengandungi komponen air yang tinggi jadi pengambilan air pada kadar tersebut menjadi kepentingan, terutamanya jika si ibu aktif melakukan senaman.

Pernah dengar tak mitos yang mengatakan jika
ibu minum terlalu banyak air boleh menyebabkan urat kembang
?

Jika ia merujuk kepada urat di kaki yang lebih dikenali sebagai
varicose vein
, ia bukan disebabkan oleh pengambilan air yang banyak mahupun “angin” masuk ke dalam urat manusia.

Sukar untuk kita simpulkan mengapa catuan air perlu untuk wanita bersalin pada masa dahulu kala.

Namun jika dilihat pada
akses untuk mendapatkan air bersih
 yang sukar buat mereka (ambil air di perigi, jerang air dengan teknik yang betul), itu berkemungkinan merupakan salah satu faktor mengapa mitos ini timbul.

Ia lebih merujuk kepada kepayahan untuk mendapatkan sumber air dan bukanlah berteraskan kajian sains.

Amalkan pemakanan seimbang

Perlu ke anda berpantang

makanan
? Secara amnya, penjagaan pemakanan perlu dilakukan seumur hidup.

Tiada larangan spesifik jika gaya pemakanan seimbang diamalkan oleh ibu seusai bersalin.

Namun, kenapa banyak pantang larang pemakanan yang timbul dalam kalangan orang melayu?

Ada individu yang melarang pengambilan makanan “sejuk” seperti
sayur-sayuran (timun dan bayam), buah-buahan (tembikai, betik dan jambu)
 kerana ia boleh menyebabkan simptom menggigil dan demam selepas tempoh bersalin. Betul ke?

Tiada bukti yang menunjukkan pengambilan makanan tersebut boleh menyebabkan demam.

Jika anda mendapat simptom tersebut, anda digalakkan untuk berjumpa dengan doktor memandangkan ia berkemungkinan disebabkan oleh
 jangkitan selepas bersalin
.

Menurut Kementerian Kesihatan Malaysia, saranan sukatan pemakanan untuk ibu selepas bersalin sama seperti populasi umum iaitu menggunakan konsep suku-suku-separuh.

Sayur-sayuran dan buah-buahan penting buat mereka kerana ia mempunyai kandungan
 serat
 yang tinggi
. Masalah sembelit boleh dielakkan dengan pengambilan makanan tersebut.

Ia juga mengandungi nutrien lain seperti vitamin A, B, C, zat besi, garam galian seperti kalium, natrium dan asid folik.

Jika anda berpantang dengan hanya mengambil bubur, ia jelas menunjukkan bahawa ibu akan kekurangan nutrisi.

Ambil makanan yang berkhasiat dan jika anda ingin berpantang,
elakkan mengambil makanan ringan dan makanan berminyak.

Jalani kehidupan secara aktif

Jika anda ingin mengamalkan diet selepas tempoh bersalin bagi mendapatkan bentuk
 badan yang lebih langsing
, lakukannya secara bersederhana.

Jika anda ingin mengamalkan
 senaman
, lakukannya secara bersederhana.

Tidak semestinya mereka yang sudah bersalin perlu terlantar di atas katil sepanjang hari, sehingga tamat tempoh berpantang.

Jika anda
tidak mempunyai pembantu sewaktu tempoh berpantang, buatlah kerja rumah.

Ia merupakan salah satu cara yang mudah buat para ibu untuk kekal aktif terutamanya jika mereka tidak mempunyai pembantu sewaktu tempoh tersebut.


Korea (Chorea)

Definisi

Apa itu Korea (Chorea)?

Korea (
chorea
) adalah gangguan pergerakan yang menyebabkan badan bergerak secara tidak sengaja dan tidak menentu. Ia disebabkan oleh lebihan aktiviti dopamin sebagai neurotransmiter di kawasan otak yang mengawal pergerakan.

Simptom
K
orea boleh terdiri daripada pergerakan kecil, seperti bermain-main benda di tangan, hinggalah ke pergerakan lengan dan kaki yang tidak sengaja. Ia juga boleh mengganggu pertuturan, menelan, postur, dan berjalan.

Apakah kebarangkalian Korea (Chorea)?

Korea boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Korea (Chorea)?

Simptom biasa bagi Korea adalah “genggaman memerah susu’. Walau bagaimanapun, gejala Korea biasanya bergantung kepada keadaan yang menyebabkannya. Orang dengan keadaan ini tidak mempunyai otot tangan yang kuat dan akan menggenggam dan melepaskan tangan mereka, seolah-olah memerah susu. Satu lagi simptom ialah menjelirkan lidah dengan tidak sengaja.

Pergerakan Korea boleh menjadi cepat atau perlahan. Seseorang mungkin kelihatan sakit dan tidak mempunyai kawalan terhadap tubuh. Keadaan yang berkaitan dengan Korea dan simptom-simptomnya termasuklah:

Penyakit Huntington: Penyakit Huntington adalah penyakit yang diwarisi. Ia menyebabkan penguraian sel saraf di dalam otak anda. Orang dengan penyakit Huntington boleh mengalami simptom Korea seperti menyentap atau menggeliang-geliut dengan tidak sengaja. Genggaman memerah susu juga merupakan simptom yang lazim. Korea adalah lebih biasa pada orang-orang yang mempunyai penyakit Huntington dewasa. Dari masa ke masa, simptom mungkin akan menjadi lebih teruk dan pergerakan boleh menjejaskan kaki dan lengan.

Chorea-Acanthocytosis
: Keadaan ini adalah gangguan genetik yang sangat jarang berlaku. Ia dicirikan oleh sel darah merah yang tersalah bentuk. Ia akan menyebabkan keabnormalan neurologi dan mempengaruhi fungsi otak. Korea untuk keadaan ini biasanya melibatkan pergerakan lengan dan kaki yang tidak normal, mengangkat bahu, dan tolakan pelvis. Ia juga boleh melibatkan pergerakan muka yang pantas dan tidak bermakna. Orang yang mempunyai bentuk Korea ini juga boleh menunjukkan
dystonia
. Ini dicirikan oleh pengecutan otot mulut dan muka yang di luar kawalan, seperti:

Menggeserkan gigi.

Sendawa yang tidak sengaja.

Air liur meleleh atau meludah.

Menggigit bibir dan lidah.

Kesukaran pertuturan atau berkomunikasi.

Bunyi-bunyi pendek, seperti mendengus, percakapan tak sengaja, atau ucapan yang tidak jelas.

Sydenham’s Chorea
: Keadaan ini selalunya mempengaruhi kanak-kanak dan remaja, dan susulan dari jangkitan
streptococcal
. Ia juga mungkin hasil komplikasi dari demam reumatik. Jenis
Korea
 ini amat mempengaruhi wajah, lengan, dan tangan. Ia boleh menghalang pergerakan voluntari, sehingga sukar untuk melakukan tugas-tugas asas seperti berpakaian atau makan dengan sendiri. Ia juga boleh menyebabkan:

Sering menjatuhkan atau menumpahkan sesuatu.

Cara berjalan yang tidak normal.

Kelemahan otot.

Percakapan yang tidak jelas.

Penyusutan otot.

Orang dengan jenis
Korea
 ini sering mempamerkan posisi tangan memerah susu. Satu lagi simptom biasa dipanggil “lidah harlequin.’ Apabila seseorang yang mempunyai simptom ini cuba menjelirkan lidahnya, ia akan bergerak masuk dan keluar secara berulang.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Korea (Chorea)?

Korea dikaitkan dengan beberapa sebab tambahan, ada yang sementara dan ada yang kronik. Sebab-sebab ini termasuklah:

AIDS;

Keadaan genetik, seperti penyakit Huntington.

Keadaan imun, seperti lupus eritematosus sistemik (SLE).

Keadaan yang berkaitan dengan jangkitan, seperti
Korea
 Sydenham.

Ubatan, termasuk levodopa dan neuroleptik.

Gangguan metabolik atau endokrin, termasuk hipoglisemia.

Kehamilan, dikenali sebagai
Chorea Gravidarum
.

Faktor-faktor Risiko

Apakah yang meningkatkan risiko saya kepada Korea (Chorea)?

Mereka yang mempunyai demam reumatik lebih cenderung untuk mengalami Chorea. Faktor risiko ini menjadikan wanita hamil lebih cenderung untuk mempunyai
Chorea Gravidarum
.

Faktor risiko lain berkaitan dengan risiko penyakit tertentu. Sebagai contoh, penyakit Huntington adalah penyakit keturunan yang boleh menyebabkan
Korea
. Seseorang yang mempunyai ibu bapa yang mempunyai penyakit Huntington, mempunyai risiko 50 peratus untuk mewarisi penyakit tersebut, menurut
Mayo Clinic
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Korea (Chorea) didiagnosis?

Disebabkan banyak keadaan yang boleh menyebabkan
Korea
, doktor anda perlu mengambil sejarah perubatan yang menyeluruh untuk menentukan punca yang berpotensi. Untuk mendiagnosis
Korea
, doktor anda mungkin bertanya:

Bilakah gejala ini bermula?

Apa yang membuat simptom menjadi lebih baik atau lebih teruk? Adakah simptom
Korea
 anda semakin teruk ketika anda tertekan?

Adakah anda mempunyai sejarah keluarga
H
ipertiroid atau penyakit Huntington?

Apa ubat yang anda ambil?

Sesetengah ujian makmal boleh mengenal pasti
Korea
. Sebagai contoh, paras zat kuprum (
copper
) yang rendah di dalam badan anda boleh menandakan penyakit Wilson, gangguan genetik yang menyebabkan
Korea
. Ujian untuk sel darah yang berduri (
spiky erythrocyte
) atau sel darah merah lain boleh mengenal pasti keadaan
chorea-acanthocytosis
. Ujian darah untuk hormon paratiroid atau hormon tiroid boleh mengenal pasti
Korea
 berkaitan metabolik atau endokrin.

Untuk penyakit Huntington, ujian pengimbasan, seperti imbasan MRI, boleh menunjukkan aktiviti otak untuk menunjukkan penyakit ini.

Bagaimana pesakit Korea (Chorea) dirawat?

Tidak ada rawatan standard untuk
Korea
. Rawatan bergantung kepada jenis
Korea
 dan penyakit yang berkaitan. Rawatan untuk penyakit Huntington adalah bersifat sokongan, sementara rawatan untuk Chorea Syndenham biasanya melibatkan ubat-ubatan antibiotik untuk merawat jangkitan, diikuti dengan terapi ubat untuk mencegah perulangan. Mengubahsuai dos ubat boleh merawat
Korea
 yang disebabkan oleh ubatan. Korea yang berkaitan dengan sebab metabolik dan endokrin dirawat mengikut sebab-sebab gejala. Korea yang disebabkan oleh penyakit Parkinson tidak dapat disembuhkan tetapi simptomnya dapat dikawal.

Ubat: Kebanyakan ubat untuk
Korea
 memberi kesan kepada dopamin. Dopamin adalah sejenis neurotransmiter, atau bahan kimia otak, yang mengawal pergerakan, pemikiran, dan rasa kepuasan di otak anda antaranya. Banyak gangguan pergerakan didapati berkait dengan paras dopamin dalam badan. Gangguan ini termasuklah penyakit Parkinson dan sindrom kaki gelisah. Sesetengah ubat menghalang reseptor dopamin supaya badan anda tidak dapat menggunakan bahan kimia tersebut. Kebanyakannya adalah ubat-ubatan antipsikotik yang didapati mengurangkan
Korea
. Ubat-ubatan ini termasuklah:

Fluphenazine (Prolixin).

Haloperidol (Haldol).

Olanzapine (Zyprexa);.Quetiapine (Seroquel).;

Risperidone (Risperdal)
.

Terdapat ubat lain yang mengurangkan jumlah dopamin di dalam otak, seperti reserpine dan tetrabenazine (Xenazine). Ubat yang dikenali sebagai benzodiazepine, seperti clonazepam (Klonopin), juga boleh membantu mengurangkan
Korea
. Ubat antikonvulsan, yang mengurangkan pergerakan spontan, juga dapat mengurangkan simptom
Korea
.

Pembedahan: Rangsangan otak dalam (
Deep Brain Stimulation
) adalah pendekatan pembedahan yang menunjukkan jaminan dalam rawatan terhadap
Korea
. Rawatan ini melibatkan pemasangan elektrod di otak anda untuk mengawal impuls saraf. Sekiranya
Korea
 tidak bertindak balas terhadap ubat-ubatan, doktor anda boleh mengesyorkan prosedur ini. Ia tidaklah menyembuhkan
Korea
 tetapi boleh mengurangkan simptomnya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Korea (Chorea)?

Gaya hidup dan kaedah pengubatan sampingan yang berikut mungkin membantu anda menghadapi Korea:

Korea berupaya meningkatkan kemungkinan seseorang untuk jatuh. Langkah-langkah penjagaan rumah termasuk memasang bahagian permukaan kesat di tangga dan di bilik mandi untuk mencegah kecederaan. Sila berbincang dengan doktor anda tentang cara lain bagi mengubah suai rumah anda untuk keselamatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Yoga Boleh Bantu Kurangkan Sakit Senggugut! Wanita, Kena Cuba 4 Gaya Ini!

Manfaat yoga memang banyak, dan ia lebih cenderung dilakukan oleh kaum wanita berbanding lelaki ekoran kebaikannya seperti yang akan dihuraikan ini!

Wanita dipuji sebagai ciptaan Tuhan yang paling indah – mereka cantik, cerdas, lembut, penyayang dan lucu sehingga satu masa setiap bulan apabila mereka berubah menjadi seorang yang sukar diramal.

Oleh itu, lelaki akan berkata
“anda datang bulan lagi?
“, dengan itu dikatakan,
kekejangan haid
 membawa ketidakselesaan yang melampau kepada wanita.

Artikel di bawah ini akan memperkenalkan wanita dengan beberapa manfaat yoga berdasarkan gaya
yoga untuk mengurangkan kesakitan haid
 mereka.

Manfaat yoga & sakit haid

Dymenorrhea (Senggugut) atau sakit haid
 biasanya berlaku di bawah bahagian abdomen dan bahagian bawah punggung.

Ia datang sebelum haid sebagai isyarat, boleh kekal bersama anda untuk beberapa hari akan datang, kemudian hilang apabila period berakhir.

Kekejangan haid boleh dicetuskan oleh tekanan dan disebabkan
pengecutan rahim
.

Manfaat yoga disyorkan oleh pakar sebagai terapi relaksasi untuk kekejangan haid.

Di bawah 4 pergerakan atau gaya yoga boleh
melegakan senggugut
 anda dan cukup mudah sebagai permulaan.

Gaya yoga kanak-kanak liar

Gaya yoga ini sangat baik untuk ketegangan belakang
.

Letakkan lutut di lantai dan dapatkannya lebih luas, bersandar badan anda ke hadapan sehingga ia menyentuh lantai, turunkan dan cuba untuk mencapai sejauh yang boleh dengan jari anda.

Pusingkan kepala anda ke satu sisi, rehat selama 5 nafas dalam panjang, kemudian beralih ke bahagian yang bertentangan dan rehat untuk 5 nafas lagi.

Anda boleh mengulangi gaya yoga ini sebanyak mana yang anda mahu.

Manfaat yoga dari gaya sudut terikat

Duduk dengan kaki lurus di hadapan badan anda.

Bengkokkan lutut anda dan bawa tumit ke pinggul anda selagi anda boleh.

Dapatkan jari kaki terbesar dengan ibu jari dan telunjuk anda.

Duduk dalam gaya ini selama 1 hingga 5 minit seperti yang kehendaki, ingat untuk
menghirup dan menghembus nafas secara mendalam
.

Selepas beberapa pengulangan, angkat lutut anda dan kembalikan kaki anda ke kedudukan normal.

Gaya Camel

Berlutut lurus di atas lantai dan lengkungkan punggung anda sedikit ke depan.

Jarak antara lutut 2 hendaklah sama dengan lebar pinggang anda.

Letakkan kaki anda kuat di atas tanah, hembus nafas, tolak dada anda ke atas dan rehatkan tangan anda di bahagian belakang pinggul anda.

Perlahan-lahan menghirup dan menghembus nafas sambil meregangkan badan depan anda.

Langkah seterusnya akan sukar bagi sesetengah orang kerana memerlukan sedikit kelonggaran.

Ambil tangan anda dari pinggul anda dan tekan pada tumit anda.

Kempiskan perut anda untuk betul-betul mengecut dan stabilkan teras
.

Pandang siling dan mula bernafas. Anda boleh melakukan gaya yoga ini selama 30 – 60 saat pada satu masa, ia boleh memperbaiki postur anda dan menguatkan otot belakang anda jika berlatih setiap hari.

Gaya Moose

Lakukan cangkungan penuh dengan kaki anda berdekatan.

Jika anda mengalami
kesukaran untuk mencari keseimbangan
, cuba kempiskan otot perut anda dan tetap fokus, jika tidak, anda boleh meletakkan selimut di bawah tumit anda untuk sokongan.

Pusingkan badan anda ke kanan kemudian lipatkan tangan anda di sekitar kaki anda dan kuncikannya di belakang anda.

Menarik nafas dan menghembus nafas, kekalkan dalam kedudukan ini selama 30 hingga 60 saat dan kemudian beralih sisi.

Gaya yoga khusus ini boleh meningkatkan bahu dan ketegangan belakang.


Minggu 9

Perkembangan bayi

Anda kini hamil 9 minggu! Bayi anda berkembang pesat dan kini kira-kira saiz sebiji anggur, seberat kira-kira 28 gram dengan kepanjangan kira-kira 2.54 cm.

Perkembangan jantung bayi anda hampir selesai, dengan pembahagian kepada empat kamar berasingan. Injap mula terbentuk, menghasilkan denyutan jantung janin yang kuat. Walaupun anda tidak mendengar atau merasa apa-apa, degupan jantung bayi anda boleh dikesan oleh alat khas yang dipanggil Doppler. Doktor akan menggunakan alat ini untuk memeriksa degupan jantung janin. Anda akan merasa gembira mendengar degupan jantung bayi anda yang dapat mengingatkan anda bahawa bayi anda semakin kuat setiap hari.

Perubahan hidup & tubuh badan

Bagaimanakah perubahan badan saya?

Ramai kawan-kawan anda mungkin mengatakan bahawa wajah anda kelihatan berseri. Ini mungkin benar. Untuk menyokong bayi anda, badan akan menghasilkan lebih banyak sel darah dan meningkatkan aliran darah. Ini boleh menyebabkan darah segera ke kulit anda, menghasilkan keserian wajah. Ini juga bermakna anda mungkin mengalami simptom-simptom lain seperti pening kepala atau rasa panas dan berpeluh. Ini adalah perkara biasa. Kajian telah menunjukkan bahawa wanita yang tidak hamil mempunyai kira-kira 100ml darah mengalir melalui arteri rahim. Semasa awal kehamilan, aliran darah anda akan meningkat kepada kira-kira 120 ml per minit dan secara beransur-ansur akan meningkat kepada 350 ml per minit apabila semakin dekat dengan tarikh bersalin. Apabila anda berasa pening kepala, anda perlu berbaring dan berehat. Ingat, jangan membebankan diri.

Apakah yang perlu saya beri perhatian?

Bilakah masa yang terbaik untuk mengumumkan kepada semua orang bahawa anda hamil? Ramai wanita menunggu sehingga empat bulan – di mana janin stabil dan risiko keguguran telah berkurang. Anda perlu mempertimbangkan beberapa soalan-soalan berikut:

Adakah anda mengalami sebarang komplikasi?

Jika ya, temui doktor secepat mungkin dan berhati-hati dalam melakukan aktiviti harian anda. Anda akan berasa lebih lega jika anda bercakap dengan rakan-rakan anda tentang kehamilan anda.

Adakah anda mengalami loya atau tidak?

Jika anda loya dan muntah-muntah dengan kerap, anda mungkin perlu memaklumkan kehamilan anda di tempat kerja lebih awal.

Adakah tugas anda berat atau berbahaya?

Untuk kesihatan bayi dan anda, anda mungkin perlu lebih banyak berehat. Jadi, anda mungkin perlu memaklumkan rakan sekerja anda tentang kehamilan anda sekarang. Pengurus boleh menetapkan kerja anda kepada orang lain tanpa menjejaskan operasi syarikat.

Bolehkah majikan dan rakan sekerja membantu anda?

Ini bergantung kepada budaya kerja tempat kerja anda. Jika anda yakin bahawa majikan anda akan menerima dan menguruskan pemberitahuan kehamilan anda secara profesional, pengumuman awal mengenai kehamilan anda bermakna anda boleh mengambil peluang daripada dasar kerajaan dan membantu kehamilan lebih sihat dan kurang tertekan.

Malangnya, sesetengah majikan jarang bersimpati apabila mengetahui pekerja mereka hamil. Jika anda bimbang tentang reaksi majikan anda, anda perlu berhati-hati dan dan hanya memaklumkan tentang kehamilan apabila tanda-tanda kehamilan kian jelas. Anda juga boleh bertanya rakan sekerja yang pernah hamil dan bertanya tentang layanan majikan apabila mendengar berita kehamilan pekerja mereka.

Pertemuan dengan doktor

Apa yang harus saya maklumkan pada doktor?

Jika anda biasa mengalami migrain, anda mungkin mengalami serangan yang lebih teruk semasa kehamilan anda. Hormon kehamilan yang lebih tinggi beredar melalui darah dan boleh mencetuskan migrain dan menyebabkan kesakitan yang teruk. Beritahu doktor anda untuk mencari rawatan yang paling selamat dan sesuai untuk anda. Untuk membantu menguruskan migrain anda, anda perlu mengenal pasti pencetus dan cuba untuk mengelakkannya. Beberapa pencetus terkenal termasuk tekanan, coklat, keju dan kopi. Anda juga boleh cuba mengelakkan bunyi bising, cahaya dan sebarang bau dengan berbaring dalam bilik gelap dan tenang untuk beberapa jam.

Apakah ujian yang perlu saya tahu?

Vaginosis bakteria adalah jangkitan faraj biasa yang memberi kesan kepada wanita. Ia adalah disebabkan oleh pertumbuhan bakteria yang hidup dalam faraj anda. Kira-kira satu daripada lima wanita yang hamil mendapat jangkitan tersebut semasa kehamilan mereka. Anda mungkin tidak mengalami sebarang simptom jangkitan. Tetapi jika anda mempunyai simptom, anda mungkin mengalami keputihan putih atau kelabu yang menghasilkan bau yang hanyir. Bau ini mungkin lebih ketara selepas seks. Anda juga mungkin mengalami kerengsaan atau gatal-gatal di sekitar faraj dan vulva.

Vaginosis bakteria meningkatkan risiko keguguran dan membran pecah secara pramatang di sekitar bayi. Jika anda mempunyai sebarang tanda-tanda jangkitan faraj, ia adalah penting untuk memaklumkan doktor anda dengan segera. Vaginosis bakteria boleh dirawat dengan antibiotik. Pengesanan awal boleh mengurangkan risiko anda untuk sebarang keguguran.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Anda pasti mempunyai banyak kebimbangan semasa kehamilan anda. Kebimbangan ini boleh termasuk yang berikut:

Semburan untuk semut dan lipas

Kerana kebanyakan bahan-bahan dalam semburan untuk semut dan lipas adalah racun perosak dan bahan kimia, yang berkemungkinan berbahaya untuk kehamilan. Walau bagaimanapun, sehingga kini saintis belum dapat membuktikannya, jadi ia adalah sukar untuk membuat kesimpulan bahawa mereka adalah beracun hanya berdasarkan beberapa kajian ke atas haiwan.

Pengasapan (Fumigation)

Saintis juga tidak cukup mengetahui kesan pengasapan pada wanita hamil. Jadi lebih baik anda mengelakkan tempat yang telah diasapkan lebih lama daripada saranan pengeluar untuk mengelakkan sebarang kesan buruk.

Teh herba

Secara umumnya, tidak ada bukti yang mengesahkan bahawa minum teh herba tidak selamat. Walau bagaimanapun, anda perlu memberi perhatian untuk mengelakkan teh yang mengandungi bahan-bahan yang mempunyai kesan farmakologi (yang memberi kesan kepada badan anda). Anda juga perlu menjauhkan diri daripada teh yang boleh merangsang pengecutan rahim atau haid, seperti teh hitam atau teh hijau dengan herba Ranunculacea.

Mari kita lihat perkembangan anda dan bayi pada minggu ke-10 kehamilan.

Hello Health Group
 tidak menawarkan sebarang nasihat, diagnosis atau rawatan perubatan.

Gambaran Janin Minggu ke-9


“Asyik Menyusukan Baby Je”, Tahu Tak Anda Sebenarnya Sudah Menguris Perasaan Ibu Itu

Bayi
nya merengek-rengek menangis kelaparan, dan Puan Siti terpaksa mencari lokasi atau bilik tertutup yang sesuai untuk menyusukan bayinya agar tidak lagi merengek-rengek.

Berdasarkan situasi di atas, siapa kata bahawa
penyusuan
 bayi adalah sesuatu yang mudah. Kami percaya bahawa ramai ibu yang mempunyai kesukaran untuk menyusukan bayi di tempat-tempat umum sama ada disebabkan oleh ketidaksesuaian lokasi atau faktor-faktor lain. Walau bagaimanapun, terdapat juga cabaran lain yang perlu dihadapi oleh ibu-ibu yang menyusukan bayi yang mungkin jauh lebih sukar, iaitu kata-kata individu. Berikut merupakan antara kata-kata yang tidak patut dikatakan kepada ibu yang menyusukan bayi mereka.

“Bukan ke bayi baru menyusu ke?”

Rakan-rakan atau ahli keluarga yang datang menziarahi ibu dan bayi mungkin akan bertanyakan soalan seperti ini sekiranya mereka melihat ibu tersebut menyusukan bayi dengan kerap. Mungkin bayi baru sahaja disusukan, tetapi kita perlu memahami bahawa bayi mahukan susu tanpa mengira masa, jika tidak, bayi akan sentiasa merengek kelaparan.

“Tak risau ke kalau payudara jadi gelebeh?”

Komen atau pertanyaan seperti ini amatlah memalukan untuk ditanya sekiranya anda bertandang menziarahi ibu yang sedang menyusukan bayinya. Mengapa? Ia adalah tidak sopan untuk mempersoalkan saiz atau rupa bentuk
fizikal
 individu lain.

“Susukan anak kat rumah je. Bukan dekat luar”

Bagaimana mungkin untuk seseorang ibu hanya boleh menyusukan anak di rumah sekiranya bayi tersebut kelaparan sepanjang masa terutamanya jika seseorang ibu mempunyai urusan di luar. Selagi mana
penyusuan
 ini dilakukan dengan cara yang sopan terutamanya di lokasi yang lebih tertutup, selagi itulah penyusuan ini boleh dilakukan dimana-mana sahaja.

“Susukan anak ni memenatkan”

Mungkin terdapat juga beberapa individu yang menyatakan seperti, “Kalau saya, saya mungkin tak boleh nak berikan komitmen sepenuhnya untuk menyusukan anak.” Sekiranya anda tidak mampu melakukannya, tidak perlu mengatakan hal yang sama kepada ibu-ibu yang lain. Mungkin mereka lebih berkemampuan dengan komitmen penyusuan anak tersebut.

“Berapa lama nak susukan bayi?. Bila nak hentikan susu baby?”

Soalan seperti ini biasanya ditanyakan oleh individu yang merasakan mereka lebih berpengetahuan atau percaya dengan dakwaan-dakwaan merepek. Pemberhentian penyusuan anak ini bergantung kepada keperluan ibu dan anaknya apabila mereka telah bersedia. Tidak ada tempoh masa yang spesifik untuk menghentikan penyusuan bayi.

“Masih susukan anak ke?”

Jangan bertanyakan soalan ini kerana ia juga seolah-olah mempertikaian tindakan ibu yang masih meneruskan penyusuan bayinya sendiri. Menyusukan bayi tidak mempunyai tempoh masa yang tetap dan tidak menjadi satu kesalahan untuk ibu menyusukan bayi dalam tempoh yang lebih lama.

“Bagi susu botol je, nanti boleh rehat sikit”

Pemberian susu botol terutamanya dalam minggu-minggu pertama kelahiran adalah tidak digalakkan. Pemberian susu botol juga akan mengganggu pengeluaran susu ibu dan mungkin menyebabkan pembengkakan susu pada payudara ibu tersebut.

Susu ibu memberikan banyak kebaikan pada bayi seperti manfaat kesihatan dan tumbesaran. Selagi mana bayi itu menyusu dengan ibunya, selagi itulah dia akan memperoleh kebaikan daripada susu ibu tersebut yang ternyata berbeza daripada susu formula. Pertubuhan Kesihatan Sedunia dan UNICEF hanya menyarankan agar pemberhentian penyusuan bayi dilakukan sekurang-kurangnya setelah dua tahun atau lebih. Oleh itu, jangan memerli ibu-ibu yang sedang menyusukan anak dengan pertanyaan-pertanyaan yang kurang pertimbangan. Latihlah diri anda untuk menjadi lebih memahami dan prihatin terhadap individu lain.


Obesiti Mempercepatkan Akil Baligh Dalam Kalangan Kanak-kanak Lelaki

Tahukah anda, obesiti boleh mempercepatkan proses akil baligh? Ini merupakan antara kesan buruk obesiti dalam kalangan kanak-kanak yang perlu dititikberatkan.

Kanak-kanak perempuan
bukanlah satu-satunya yang melalui proses akil baligh
 lebih awal sekiranya mereka mempunyai obesiti.

Kanak-kanak lelaki yang mempunyai obesiti turut
memasuki alam akil baligh lebih awal
 daripada biasa berdasarkan kajian yang akan dibentangkan di ENDO 2019, perjumpaan tahunan
Endocrine Society’s
 di New Orleans, Los Angeles.

Untuk mendapatkan lebih banyak info tentang Pemakanan Sihat, sila dapatkannya
di sini.

Kesan buruk obesiti, mungkin mempercepatkan akil baligh

Para penyelidik daripada
University of Chile
di Santiago, Chile melaporkan bahawa dalam kalangan 527 kanak-kanak lelaki Chile yang berumur 4 hingga 7 tahun yang
mempunyai obesiti badan
, obesiti pusat atau lemak perut yang berlebihan.

Kemungkinan besar kanak-kanak ini melalui akil baligh sebelum berumur 9 tahun.

Pengkaji utama, Maria Veronica, seorang profesor di universiti tersebut menyatakan, dengan
peningkatan obesiti kanak-kanak
 di seluruh dunia, terdapat kemajuan dalam usia di mana baligh bermula pada kanak-kanak perempuan.

Walau bagaimanapun menurutnya, bagi kanak-kanak lelaki, buktinya menjadi sedikit kontroversi.

Sebahagian kajian daripada Amerika Syarikat menemui bahawa obesiti memperlambatkan akil baligh, manakala kajian lain menyatakan hanya faktor berat badan berlebihan dan bukannya obesiti menyebabkan akil baligh awal dalam kalangan kanak-kanak lelaki.

Sebaliknya, hasil kajian daripada Eropah menunjukkan bahawa akil baligh awal bagi kanak-kanak lelaki
disebabkan oleh berat badan berlebihan
 dan obesiti.

Proses akil baligh dan kanak-kanak lelaki

Akil baligh awal yang dikenali sebagai
precocious puberty
 berkait dengan masalah seperti
kesukaran pertumbuhan badan
 dan masalah emosi-sosial menurut
Hormone Health Network
.

Kumpulan penyelidik menemui bahawa kekerapan jumlah obesiti meningkat seiring umur, daripada 22% kanak-kanak lelaki yang berumur 6 hingga 7 tahun kepada 28.6% kanak-kanak lelaki yang berumur 11.4 tahun, itu angka purata umur permulaan akil baligh bagi kumpulan ini.

Obesiti abdomen turut meningkat dalam tempoh masa tersebut, daripada 11.8% kepada 17.4%. Akil baligh awal dilaporkan berlaku dalam kalangan 45 orang kanak-kanak lelaki, atau 9% daripada jumlah keseluruhan kanak-kanak yag terlibat dalam kajian.

Jumlah keseluruhan obesiti dan obesiti abdomen daripada umur 4 hingga 7 tahun menimbulkan kemungkinan usia akil baligh awal berbanding kanak-kanak yang
mempunyai berat badan yang sihat.

Sebagai contoh, dalam kalangan kanak-kanak lelaki yang berumur 5 atau 6 tahun, mereka yang mempunyai obesiti dalam kumpulan umur ini mempunyai hampir 2.7 kali kemungkinan lebih tinggi untuk akil baligh awal.

Manakala bagi mereka yang mempunyai obesiti abdomen mempunyai 6.4 kali kemungkinan lebih tinggi untuk akil baligh awal sebelum berumur 9 tahun.

Baca juga:

Selain Datang Bulan, Ada 4 Perubahan Pada Tubuh Anak Gadis Masa Akil Baligh, Sedia!

Jerawat Masalah Umum Ketika Akil Baligh. TAPI Usah Bimbang, Ada Cara Merawatnya

Kawal pemakanan anak untuk elak obesiti

Maria Veronica menyatakan bahawa proses akil baligh awal mungkin akan meningkatkan
risiko masalah perlakuan atau tingkah laku
. Mereka juga mempunyai risiko yang lebih tinggi untuk menghidap kanser testis dalam kalangan kanak-kanak lelaki.

Oleh itu, ibu bapa perlulah
mengawal pemakanan anak-anak mereka
 bagi mengelakkan sebarang risiko kesihatan seperti yang dinyatakan diatas.

Kesan buruk obesiti bukan sahaja menyebabkan akil baligh awal, ia juga boleh menyebabkan masalah keyakinan diri.

Pemakanan yang sihat bukan sahaja membantu mengawal obesiti pada zaman kanak-kanak daripada berlaku, malah
mengelakkan pelbagai komplikasi serius lain.